ועדת הכספים, כנסת 20, פרוטוקול מספר 222, 2015-12-29 12:05

משה גפני: אני פותח את ישיבת ועדת הכספים.

משה גפני: על סדר היום שינויים בתקציב לשנת 2015.

מיקי לוי: אדוני, הצעה לסדר.

מיקי לוי: הערה וגם הארה.

מיקי לוי: חברי הקואליציה ממניעיהם הם אינם נמצאים באולם.

מיקי לוי: סליחה, בצלאל כאן.

מיקי לוי: מכיוון שאין לכם רוב, אני אומר שאנחנו לא נצביע על שום סעיף.

משה גפני: בקואליציה אמרו לי שהם מגייסים והם יביאו חברים.

מיקי לוי: אם הם לא יהיו, שוב יהיה מופע של קרקס הבובות שהם לא שמעו על מה אנחנו דנים והם יבואו וירימו אצבע.

מיקי לוי: אולי נמנע מהם את הבושה הזאת?

משה גפני: אני הבאתי אתמול את הרפרנטים מהאוצר ואני מביא אותם היום.

משה גפני: אמרו לי שמגייסים חברים.

משה גפני: או שנצביע וניפול.

מיקי לוי: אנחנו בעד.

סתיו שפיר: גם אותנו הבאת.

סתיו שפיר: אם הקואליציה לא יכולה לבוא ולהצביע על עניינים שהיא ביקשה להעביר, היא את שהעבירה תקציב - - -

משה גפני: אפשר להחליף אותה בבחירות.

סתיו שפיר: היא לא תצביע ויהיה מה שיהיה בהצבעה.

סתיו שפיר: כך זה עובד.

משה גפני: אני מקווה שיהיה רוב.

סתיו שפיר: אני לא מכירה בתקנון שכתוב שאם חברי הקואליציה לא נמצאים, דוחים את ההצבעה.

סתיו שפיר: לא מכירה את זה בתקנון.

משה גפני: יש שני ספרי תקנון.

משה גפני: יש תקנון אחד שאת מכירה ויש תקנון אחד שכשתהיי בקואליציה תכירי.

סתיו שפיר: כמו עם התקציב.

סתיו שפיר: יש תקציב אחד שאני מכירה ואחד שהוא התקציב האמיתי.

משה גפני: בתקציב זה יותר חמור.

באסל גטאס: יש סעיף אחד רלוונטי בתקנון.

משה גפני: כשאני נבחרתי לכנסת, אמר לי חיים קורפו זכרונו לברכה שהיה יושב ועדת הכנסת, שיושב ראש ועדה בכנסת הוא יותר מהאפיפיור.

מיקי לוי: זה נכון.

סתיו שפיר: יושב ראש ועדת הכספים.

משה גפני: לא.

משה גפני: כל יושב ראש ועדה.

משה גפני: הוא יכול לעשות מה שהוא רוצה ויש בזה צדק רב.

סתיו שפיר: לא סתם בחרת את התפקיד הזה.

משה גפני: הוא היה יושב ראש ועדת הכנסת והוא אמר לי שיושב ראש ועדה בכנסת, הכוח שלו הוא כוח ולא דווקא ועדת כספים אלא בכל הוועדות.

משה גפני: אתה יכול להיות בוועדה לקידום מעמד האישה, אתה יכול להיות בוועדה אחרת, אתה קובע את סדר היום, אתה יכול לעשות.

משה גפני: זה התקנון והתקנון צודק בזה כי אחרת תהיה אנדרלמוסיה מוחלטת.

סתיו שפיר: צריך לקיים דיונים.

סתיו שפיר: זה לא נועד לייצר מצב שהקואליציה לא נמצאת והיא באה רק להצביע.

סתיו שפיר: גם יכול להיות שמעניין אותם שמקצצים 120 מיליון שקלים במעונות יום.

בצלאל סמוטריץ': הם למדו את החומר.

בצלאל סמוטריץ': הכול באתר.

סתיו שפיר: בצלאל טוען שהוא בדק והקואליציה למד את החומר.

משה גפני: פנייה מספר 12 עד 14, הוצאות פיתוח אחרות.

<ניר אמסל: רפרנט משרדים מינהליים.

<ניר אמסל: הפנייה הזאת, כמו שהסברתי כבר אתמול, מבצעת שני דברים עיקריים.

<ניר אמסל: האחד, העברה של סך של כשבעה מיליון שקלים לתקציב מרכב"ה.

<ניר אמסל: המרכב"ה היא בעצם תוכנת הניהול הפיננסי וההתחייבויות וכוח האדם של משרדי הממשלה.

<ניר אמסל: זאת תוכנה שמותקנת כמעט בכל משרדי הממשלה והכסף הזה הוא לצורך ביצוע פעולות של התאמת התוכנה עבור ועדת הבחירות והכנסת ונציבות שירות המדינה לשם הרפורמה.

<ניר אמסל: בנוסף אנחנו מבקשים להעביר סך של 3.3 מיליון שקלים למערך הגבייה הממשלתי.

<ניר אמסל: זה מערך שמופעל על ידי אגף החשבת הכללית לצורך גביית חובות של משרדי הממשלה.

<ניר אמסל: זה בהתאם להחלטת ממשלה שעברה.

<ניר אמסל: העברת הכסף היא בהתאם לביצוע בפועל.

משה גפני: למשל איזה גביית חובות?

<ניר אמסל: אני אמצא כאן מספר דוגמאות.

באסל גטאס: יש לי שאלה אליך.

באסל גטאס: זה לא היה ידוע קודם לכן?

משה גפני: רגע.

משה גפני: קודם הוא ישלים.

<ניר אמסל: מערך הגבייה הוקם אחרי שהיה דוח מבקר המדינה שגילה שלמשרדי ממשלה רבים יש חובות שבעצם לא נאכפים ואף אחד לא הולך וגובה אותם לאורך שנים.

<ניר אמסל: לכן הקימו מערך גבייה באגף החשבת הכללית כאשר המטרה שלו היא לעבור ולטייב את החובות ולראות אם באמת אלה חובות או שזה משהו שהוא ישן ולא נרשם ואם בכלל אפשר לגבות את זה ומה הסטטוס של החוב.

<ניר אמסל: דבר שני הוא לגבות את החוב בפועל.

באסל גטאס: מתי הוקם המטה הזה?

<ניר אמסל: הוא הוקם בהמשך להחלטת ממשלה מיולי 2013.

<ניר אמסל: התקציב שהוקצה בשנת 2013 היה כ-14 מיליוני שקלים.

<ניר אמסל: זה הוקצה בהרשאה להתחייב כאשר התקצוב בהתאם לביצוע בפועל כמו שמבוצע פרויקט לאורך שנים.

<ניר אמסל: זאת אומרת, בהתאם להתקדמות הפרויקט ולצורך בתשלומים, כך זה מתוקצב בפועל.

משה גפני: לפני שהחברים ישאלו, אני רוצה לשאול שאלה.

משה גפני: אם לא נאשר את זה השבוע, מה יקרה?

משה גפני: מה יהיה התהליך עם הדברים האלה שהם דברים פשוטים?

משה גפני: מה יקרה אם לא נאשר השבוע?

משה גפני: אני לא שואל שאלה תיאורטית.

<ניר אמסל: אם זה לא יאושר, בעצם התקנה הזאת תיכנס לגירעון כי יש להם צורך.

משה גפני: אז נאשר את זה בשבוע הבא.

<ניר אמסל: שוב, בגלל שהשנה התקציבית נסגרת, יש להם את הצורך לשלם השנה.

<ניר אמסל: זה בהתאם להתחייבויות שלהם.

<ניר אמסל: אם זה לא יאושר, התקנה תסתיים בגירעון.

משה גפני: תביאו את זה בשבוע הבא ונאשר את זה בשבוע הבא, מ-2016.

<ניר אמסל: הפנייה הועברה לא היום ולא אתמול אלא בשבוע שעבר.

משה גפני: תעשה לי טובה, עבר, אני כל הזמן עובד בשירותכם.

משה גפני: הרי אני מקבל ביקורת גם בתקשורת על העניין הזה, על כך שאני מעביר כאן, ולא עוד, אלא שאני מעביר את תקציב הביטחון ואת הוועדה המשותפת של תקציב הביטחון אני צריך לנהל עד 10:00 בלילה.

משה גפני: זה הגיע בשבוע שעבר, אז מה אם הגיע בשבוע שעבר?

משה גפני: מה דעתך שגם עכשיו אין לי רוב?

משה גפני: עכשיו אני שואל טכנית.

משה גפני: לא יאושר השבוע, נביא את זה בשבוע הבא או בעוד שבועיים.

<ניר אמסל: אני יכול לבדוק מה הסטטוס של ההתחייבויות בפועל.

משה גפני: אם לא יהיה היום רוב, אני מבקש שתבדוק.

<ניר אמסל: אני אבדוק.

<ניר אמסל: בפנייה הזאת, מלבד ב-3.3 מיליון שקלים של מערך הגבייה, יש שבעה מיליון שקלים של פרויקט מרכב"ה, כמו שהסברתי.

<ניר אמסל: אני אבדוק גם את זה אבל הסטטוס כאן הוא קצת יותר בעייתי כי אלה פעולות שבעצם בוצעו, חלקן עבור הכנסת ועבור ועדת הבחירות בהתאם לצורך להתאים את המערכת לפעולות.

סתיו שפיר: אושרו לפני שהן תוקצבו?

<ניר אמסל: עבור הכנסת, אנחנו קצת בבעיה בנושא הזה.

מיקי לוי: זה לצורך ביצוע.

מיקי לוי: זה אולי אומר שעוד לא בוצעו.

<ניר אמסל: נכון.

מיקי לוי: אתה מוכן לבדוק?

<ניר אמסל: אני אבדוק.

<ניר אמסל: אלה פעולות שמבוצעות באופן שוטף.

<ניר אמסל: זה פרויקט הרשאתי.

<ניר אמסל: בפועל יש את ההרשאה התקציבית שאושרה על ידי ועדה או על ידי הכנסת כדי לבצע פעולות וכדי לעשות את ההתקשרויות, והתשלומים צריכים להתבצע בהתאם לביצועים בפועל כאשר הכסף מועבר ממשרדים אחרים.

סתיו שפיר: מדובר בפרויקט מרכב"ה ואמר באסל נכון.

סתיו שפיר: איך החשבת הכללית לא ידעה לצפות הוצאה מראש?

סתיו שפיר: זה באמת נשגב מבינתנו.

<ניר אמסל: על איזה מהסעיפים את מדברת?

משה גפני: מרכב"ה.

משה גפני: גם באסל, גם סתיו וגם אני שואלים.

משה גפני: החשבת הכללית לא ידעה?

<ניר אמסל: המרכב"ה זה לא של החשבת הכללית.

משה גפני: מרכב"ה זה החשבת הכללית.

<ניר אמסל: מרכב"ה זה משרד האוצר.

<ניר אמסל: זה לא גוף של החשבת הכללית.

סתיו שפיר: החשבת הכללית משתמשת בפרויקט.

<ניר אמסל: הביצוע בפרויקטים בכלל, זה בהתאם לביצוע בפועל.

<ניר אמסל: לא תמיד את יודעת לצפות בדיוק את הביצועים ואת קצב ההתקדמות.

<ניר אמסל: אלה התאמות מערכות מחשוב, ולצערי יש הרבה גופים במדינה.

סתיו שפיר: אני אספר לוועדה שאנחנו ביקשנו בוועדת השקיפות לבוא כוועדה וללמוד את מערכת מרכב"ה ועד כה קיבלנו סירוב לראות את המערכת הזאת.

משה גפני: ממי ביקשתם?

סתיו שפיר: מהחשבת הכללית.

סתיו שפיר: קיבלנו סירוב שאני לא מבינה על מה ולמה.

סתיו שפיר: למה לא רוצים שחברי הכנסת ילמדו את המערכת ויראו?

סתיו שפיר: יכול להיות שאם נסתכל על המערכת נגלה איזשהו תקציב שונה מהתקציב שאנחנו רואים כאן, זה שמגיע לכנסת?

סתיו שפיר: אני לא יודעת.

מיקי לוי: את צודקת בגישה שלך אבל אני אגן עליו כי הוא לא יכול - - -

סתיו שפיר: מיקי, אין צורך.

סתיו שפיר: הוא בחור חזק.

מיקי לוי: החשבת הכללית ממונה עליו.

מיקי לוי: צריך לפנות לשר האוצר או למנכ"ל.

סתיו שפיר: הוא לא זקוק להגנה.

סתיו שפיר: זאת הוצאה שלחלוטין היה אפשר לצפות אותה ולתכנן אותה בתקציב.

סתיו שפיר: הדבר השני שאני רוצה לשאול אותך.

סתיו שפיר: אתם כבר הבאתם אלינו בקשה להעברה למרכב"ה, בסבב הזה, בשבועיים האחרונים.

סתיו שפיר: מה הייתה הבקשה הזאת?

<ניר אמסל: לדעתי את הייתה ההעברה הזאת.

סתיו שפיר: לא.

סתיו שפיר: זאת לא זאת.

<ניר אמסל: לדעתי זאת הייתה הבקשה הזאת.

<ניר אמסל: אני דיברתי עליה אתמול.

סתיו שפיר: בטוח זה היה מרכב"ה.

סתיו שפיר: אני זוכרת את הדיון הזה.

<ניר אמסל: ההעברה הזאת היא לא תקצוב של המערכת עצמה אלא זה תקצוב של העברה ממשרדים אחרים.

משה גפני: העודפים.

סתיו שפיר: היו גם עודפים למרכב"ה?

סתיו שפיר: על איזה סכום?

<ניר אמסל: אני לא זוכר מה הסכום אבל זה לא אותו דבר.

סתיו שפיר: כשאתה מביא העברה תקציבית עם בקשה לשנות תקצוב, ראוי שתגיד גם שהיו עודפים לאותו דבר.

משה גפני: הטענה היא טענה בלי להסתמך על העודפים.

<ניר אמסל: זה לא לאותו הדבר.

משה גפני: אני מבקש תשובה ועד שאתה לא נותן תשובות, אני לא מצביע על זה.

סתיו שפיר: על איזה סכום זה היה וממה נוצרו עודפים?

סתיו שפיר: על איזה סכום היה עודף?

סתיו שפיר: אם היה עודף, למה היה עודף אם יש לכם עכשיו חוסר בתקציב?

<ניר אמסל: קודם כל, אני מסתייג מההגדרות.

<ניר אמסל: זה לא נכון להגיד חוסר בתקציב או לא חוסר בתקציב.

<ניר אמסל: התקצוב כאן הוא ממשרדים אחרים עבור פרויקטים שמבוצעים ספציפית עבור המשרדים האלה.

<ניר אמסל: זה תקצוב על ידי נציבות שירות המדינה לצורך הסבה של המערכת או התאמות של המערכת לתמיכה ברפורמה של נציבות שירות המדינה.

<ניר אמסל: זה לא רלוונטי עכשיו לעודפי התקציב שהועברו בגין פעולות אחרות שעשו מרכב"ה.

<ניר אמסל: אני מקווה שזה ברור.

<ניר אמסל: זה לא קשור לחוסר או לא חוסר.

<ניר אמסל: אלה פרויקטים שמבוצעים עבור משרדים מסוימים והמשרדים צריכים להעביר את התקציב בהתאם לקצב התקדמות הפרויקטים.

סתיו שפיר: אבל זה לא עובד כך כתקצוב.

סתיו שפיר: אם זאת שיטת התקצוב, אתם צריכים לשנות את שיטת התקצוב באופן רשמי כי זה לא עובד כך על פי החוק.

סתיו שפיר: אתם מציגים כאן לתקציב שיטה אחרת לחלוטין מהשיטה שנהוגה במדינת ישראל.

סתיו שפיר: אם יש שיטה אחרת לתקצוב, בבקשה תעבירו.

<ניר אמסל: אני לא רואה מהי השיטה האחרת.

באסל גטאס: אני אמנע מאותה שאלה שתעלה כל פעם.

סתיו שפיר: חשוב לשאול אותה כי התשובות על פעם משתנות.

באסל גטאס: מבוקשים כאן כמה מיליונים בודדים אבל זאת השאלה העקרונית.

באסל גטאס: הכנסת דנה בחוק התקציב ל-2015 ו-2016 וסיימה אותו לפני כחודש ושבוע.

באסל גטאס: היא דנה סעיף סעיף ומשרד משרד.

באסל גטאס: אנחנו ידענו את השיטה.

באסל גטאס: אני הייתי כאן לפני שנה, שנתיים ושלוש.

באסל גטאס: כשאתה בא לוועדה ומבקש להעביר ב-2015, על 2015, לא עודפים של 2014 ו -2013, אלא זה כסף שמועבר מהיד הזו ליד הזו.

באסל גטאס: אתם כמובן עושים את התרגיל היפה הזה, אתם מאגמים ממשרדים שונים, שמים בסעיף 47 שנקרא רזרבה כללית ואז מבקשים בעוד החלטה של ועדת הכספים להעביר אותו לסעיפים אחרים.

באסל גטאס: שיטה קלוקלת.

באסל גטאס: אתם ידעתם לפני חודש.

באסל גטאס: אם לא ידעתם, זה אומר דרשני, ואם ידעתם ולא עשיתם כי השיטה מאפשרת, זה עוד יותר גרוע.

באסל גטאס: העניין הוא העניין העקרוני.

באסל גטאס: לא כך מתנהל תקציב, לא של מדינה אלא אפילו של חברה קטנה.

משה גפני: תודה.

משה גפני: אני מבקש, אם אפשר לערוך לחברת הכנסת סתיו שפיו שהיא יושבת ראש ועדת השקיפות סיור במרכב"ה.

משה גפני: אולי נבוא אתה.

<ניר אמסל: אני אדבר עם החשבונאי הראשי.

משה גפני: תגיד לו שייתן תשובה חיובית.

<ניר אמסל: אני אדבר אתו ואני אנסה להשפיע.

משה גפני: תודה רבה.

משה גפני: אנחנו עוברים לפנייה הבאה.

משה גפני: פנייה מספר 54 עד 160.

משה גפני: אני מבקש לעבור סעיף סעיף.

<יוסי עדס: הפנייה נועדה לתקצוב סעיף 18 שזה סעיף העברות לרשויות המקומיות.

<יוסי עדס: הסך הכול הוא כ-116.5 מיליון שקלים במזומן ו -171 מיליון שקלים בהרשאה להתחייב, בהתאם לפירוט הבא:

<יוסי עדס: 106.

<יוסי עדס: 761 מיליון שקלים עבור מענקים לרשויות ערביות בהתאם להחלטת ממשלה 543 שקבעה העברת סיוע מידי לשנת 2016 לרשויות ערביות.

משה גפני: הרשויות הללו מקבלות מעבר למענקים הרגילים שמקבלת כל רשות?

<יוסי עדס: כן.

<יוסי עדס: החלטת הממשלה קבעה שיינתן סיוע נוסף מיוחד בשנת 2015.

משה גפני: למה?

משה גפני: מה הנימוק בהחלטת הממשלה?

<יוסי עדס: החלטת הממשלה נימקה את זה בכך שקיימים פערים ביישובי המיעוטים.

משה גפני: הממשלה החליטה להעדיף אותם.

<יוסי עדס: הממשלה החליטה, על פי חוק עדיפות לאומית, לתעדף אותם.

משה גפני: מה זה במסגרת?

משה גפני: זה לא חוק?

משה גפני: אם זה חוק עדיפות לאומית, היה צריך לתת גם לרשויות היהודיות שנמצאות באזור.

משה גפני: חוק עדיפות לאומית כולל גם יישובים יהודים.

<יוסי עדס: לא, לא חוק העדיפות הלאומית הזה, אלא בהתאם לקביעת סדרי עדיפויות של הממשלה.

משה גפני: מה היה הנימוק בהחלטת הממשלה?

משה גפני: אני גם מבקש ממך להעביר לי את הנימוק.

<יוסי עדס: בהחלטת הממשלה רשום שקיימים פערים ברשויות הערביות.

משה גפני: זה בסדר.

משה גפני: אני תומך בזה אבל מה הנימוק שם?

משה גפני: למה דווקא להן?

משה גפני: אני מבקש לקבל את החלטת הממשלה.

<יוסי עדס: סכום נוסף הוא מאה מיליון שקלים בהרשאה להתחייב לאותן רשויות.

סתיו שפיר: מי הרשויות?

סתיו שפיר: איזה רשויות?

<יוסי עדס: רשימת הרשויות מופיעה בהחלטת הממשלה 543.

סתיו שפיר: ממתי?

<יוסי עדס: 20 בספטמבר 2015.

סתיו שפיר: למה לא הכנסתם את זה לתקציב?

<יוסי עדס: כי ההחלטה אושרה אחרי שהתקציב הועבר לכנסת.

סתיו שפיר: לא נכון.

סתיו שפיר: התקציב עודכן בכנסת בנובמבר.

משה גפני: למה שהם יכניסו את זה בתקציב?

סתיו שפיר: כי אז הם יהיו חייבים לתת להם את זה כל שנה והם לא רוצים.

<יוסי עדס: זה לא קשור.

משה גפני: אמרת את התשובה.

סתיו שפיר: אני רוצה שהוא יגיד את התשובה.

משה גפני: תגיד את התשובה.

משה גפני: למה לא שמתם את זה בתקציב?

<יוסי עדס: כיוון שההחלטה התקבלה לאחר שהתקציב הוגש לשולחן הכנסת.

סתיו שפיר: התקציב עודכן ב-17 בנובמבר.

סתיו שפיר: כמה פעמים אפשר לחזור על זה?

<יוסי עדס: התקציב עודכן רק בנוגע להסכמים קואליציוניים.

סתיו שפיר: הוא עודכן כמה פעמים לארך התקופה, מאז אוגוסט וכמו שהוא הותאם להסכמים קואליציוניים, תתאימו אותו גם לרשויות הערביות.

סתיו שפיר: למה לא?

משה גפני: סתיו, את רוצה לדעת איזה רשויות?

משה גפני: בבקשה.

סתיו שפיר: אני גם רוצה שזה יוכנס לתקציב.

משה גפני: תמשיך.

<יוסי עדס: בנוסף מתוקצבים 30.9 מיליון שקלים בהוצאה מותנית בהכנסה מרשות מקרקעי ישראל וזה בעקבות הסכם חלף היטל השבחה.

משה גפני: הסכם עם מי?

<יוסי עדס: הסכם בין הרשויות המקומיות לרשות מקרקעי ישראל.

<יוסי עדס: זה הסכם פשרה.

משה גפני: איזה רשויות מקומיות?

<יוסי עדס: בין כלל הרשויות המקומיות.

<יוסי עדס: בין מרכז השלטון המקומי.

<יוסי עדס: שלושים מיליון שקלים בהרשאה להתחייב עבור מענקי פיתוח במשרד הפנים, בהתאם לסיכום עם המשרד.

<יוסי עדס: זה לא תוקצב בבסיס התקציב - - -

משה גפני: למי מענקי הפיתוח האלה?

<יוסי עדס: לכלל הרשויות שמקבלות מענק איזון.

משה גפני: אני רוצה לראות את הרשימה של הרשויות.

משה גפני: יש לך את זה כאן?

<יוסי עדס: במסגרת הרשימה שכבר הועברה לוועדה ורשימת הרשויות שמקבלות מענקים.

משה גפני: רק רשויות ערביות.

<יוסי עדס: לא.

<יוסי עדס: זאת לא הרשימה הזאת.

<יוסי עדס: זאת רשימה שהועברה לוועדה במייל.

משה גפני: בסדר.

משה גפני: תמשיך.

<יוסי עדס: בנוסף 25 מיליון שקלים בהרשאה להתחייב עבור סיוע לרשויות ערביות בהתאם להחלטת ממשלה 2365, סיוע להשלמת אולמות ספורט.

משה גפני: זה בשביל עיסאווי פריג' בכפר קאסם?

משה גפני: הוא אמר שהיא תהיה הרבה יותר מפותחת מבני ברק.

<יוסי עדס: בנוסף, 16 מיליון שקלים בהרשאה להתחייב עבור תקציבי פיתוח לרשויות הדרוזיות והצ'רקסיות, בהתאם להחלטת ממשלה מספר 59.

משה גפני: באסל, כל הכבוד לך.

משה גפני: תראה, מביאים כאן מיליונים למגזר הערבי.

<יוסי עדס: שישה מיליון שקלים עוברים עבור תגבור שירותי תמיכה וטיפול בתינוקות ופעוטות של זרים וחסרי מעמד בישראל.

<יוסי עדס: זה בהתאם להחלטת ממשלה 2487.

משה גפני: כאן מתחיל להיות מעניין.

משה גפני: זאת אומרת, המדינה משקיעה כסף בפעוטות של ילדי העובדים הזרים, מה שאישרנו להם בסעיף 46?

בצלאל סמוטריץ': הם טענו שהמדינה לא עושה.

מיקי לוי: שם זה לעמותה אחת.

משה גפני: בסדר, אבל המדינה גם מסייעת.

בצלאל סמוטריץ': הם טענו שהמדינה לא מסייעת.

סתיו שפיר: אגב, זאת החלטה מאפריל.

<יוסי עדס: נכון.

סתיו שפיר: זה היה לפני התקציב.

<יוסי עדס: כיוון שלא היה ניתן לפתוח תקנות חדשות, הנושא הזה לא תוקצב בבסיס התקציב.

סתיו שפיר: מה אמרת?

<יוסי עדס: זה נכנס בבסיס תקציב 2016.

<יוסי עדס: בבסיס תקציב 2015, היות ולא ניתן היה לפתוח תקנות חדשות, זה לא נכנס.

סתיו שפיר: מה זאת אומרת לא ניתן היה?

<יוסי עדס: מבחינה טכנית, ברגע שתקציב המדינה עובד על תקציב ממשלתי - - -

סתיו שפיר: גפני, תשמע את זה.

בצלאל סמוטריץ': אחד חלקי 12?

בצלאל סמוטריץ': אז אי אפשר לפתוח תקנות חדשות?

<יוסי עדס: כן.

סתיו שפיר: אבל הייתם יכולים להכניס תקנה לתקציב 2015.

<יוסי עדס: לתקציב 2016.

<יוסי עדס: לא לתקציב 2015.

סתיו שפיר: אתם התחייבתם בפני בית המשפט שאתם מכניסים הוצאות חד פעמיות לתקציב.

סתיו שפיר: לבסיס.

<יוסי עדס: לשנת 2016 זה נכנס.

סתיו שפיר: למה זה לא נכנס ל-2015?

<יוסי עדס: בגלל בעיה טכנית.

סתיו שפיר: מה הבעיה הטכנית?

<יוסי עדס: הבעיה הטכנית היא שאי אפשר לפתוח תקנה חדשה במהלך תקציב המשכי.

סתיו שפיר: העברתם תקציב ל-2015.

בצלאל סמוטריץ': בתוך התקציב פתחנו המון תקנות חדשות גם ל-2015.

<יוסי עדס: לא ב-2015.

<יוסי עדס: רק אחרי אישור התקציב ניתן היה לפתוח תקנות.

בצלאל סמוטריץ': רק אחרי אישור התקציב אבל כשאתה יודע שאתה רוצה לפתוח תקנה, בתקציב אתה מכניס.

<יוסי עדס: אי אפשר.

סתיו שפיר: מה מספר התקנה ב-2016?

יצחק וקנין: איך אתה יכול לפתוח תקנה כשאין לך תקציב?

בצלאל סמוטריץ': כשאתה מכין תקציב מדינה, אתה יכול לתקצב רק דברים קיימים?

<יוסי עדס: אם אני לא טועה, מספר התקנה הוא 18.

<יוסי עדס: אני חושב אבל לא בטוח.

<יוסי עדס: בשנת 2016 המספר הוא 180189.

באסל גטאס: אנחנו כאן מצביעים על העברה למשרד הפנים על פי החלטת ממשלה שהתקבלה בחודש ספטמבר 2015.

באסל גטאס: ה-150 והמאה מיליון, אחרי שראשי המועצות איימו לפתוח בשביתה והיו אצל ראש הממשלה, זה כסף שהובטח ואני יודע שהכסף כבר עבר.

<יוסי עדס: נכון.

באסל גטאס: כלומר, עבר לרשויות.

<יוסי עדס: נכון.

באסל גטאס: איך עכשיו אנחנו מעבירים כסף שכבר הועבר לרשויות?

משה גפני: אתה רוצה שלא נאשר את זה?

באסל גטאס: ברור שנאשר.

באסל גטאס: השאלה היא שאלה של התנהלות.

משה גפני: ההתנהלות לא בסדר.

באסל גטאס: אני באמת שואל.

משה גפני: שאלת.

משה גפני: גם אני שואל אותך.

באסל גטאס: מינהל תקין.

משה גפני: חוץ מזה שההתנהלות לא בסדר, סיכמנו שהיא לא בסדר.

משה גפני: לפי מה נקבעו כאן המענקים האלה שאתם מעבירים לרשויות?

<יוסי עדס: היחס נקבע בהתאם לנוסחת האיזון.

<יוסי עדס: התקציב השוטף הוא בהתאם לנוסחת האיזון.

משה גפני: אני עובר כאן על רשימת הרשויות.

משה גפני: יש רשויות יותר קטנות שמקבלות יותר כסף ויש רשויות יותר גדולות שמקבלות פחות כסף.

<סיון להבי: כבודו מדבר על מענקי פיתוח?

<יוסי עדס: אתה מדבר על מענקי הפיתוח?

משה גפני: כן.

<סיון להבי: מענקי הפיתוח נקבעים על פי גודל האוכלוסייה ונקבעים גם מקדמי העדפה.

משה גפני: הבנתי.

משה גפני: זה לפי גודל הרשות, לפי מספר האנשים.

<סיון להבי: ההקצאה הבסיסית לפי גודל הרשות.

משה גפני: לא הייתי עת למדו אזרחות.

סתיו שפיר: אל תדאג, לאט לאט מתחילים לבטל את המקצוע.

סתיו שפיר: לא תהיה בחוסר.

משה גפני: איפה יש יותר תושבים, במודיעין עילית או במעלה אדומים?

<יוסי עדס: אין לי את הנתונים.

<סיון להבי: לדעתי במעלה אדומים.

משה גפני: אתה יודע כמה תושבים יש במודיעין עילית?

<יוסי עדס: לא.

משה גפני: נמצא משהו אחר.

מיקי לוי: אני אחפש לך.

סתיו שפיר: במעלה אדומים יש 37 אלף.

משה גפני: כמה תושבים יש במודיעין עילית?

סתיו שפיר: 63 אלף תושבים.

משה גפני: האמת היא שאני לא יודע חשבון כי לא למדתי ליבה אבל במודיעין עילית מקבלים 33 מיליון.

<סיון להבי: אדוני אולי מדבר על מענק האיזון?

<קריאה: יש שם שלוש רשימות שונות.

משה גפני: אני מדבר על מענקי איזון.

סתיו שפיר: אתה יכול להעביר לנו את הרשימה?

משה גפני: בטח.

משה גפני: היא הועברה אבל נעביר עוד פעם.

סתיו שפיר: אלי הרשימה לא הועברה.

סתיו שפיר: השעות שאני נמצאת בוועדה לא מקנות לי איזשהו היתר לקבל חומרים?

משה גפני: כן, את יכולה לקבל חומרים.

משה גפני: הכול בסדר.

משה גפני: אני הולך לקיים דיון על העניין הזה.

משה גפני: אני גם אזמין את משרד הפנים.

משה גפני: לא מוצאת חן בעיני כל ההתנהלות הזאת.

משה גפני: פשוט לא מוצא חן בעיני.

משה גפני: יש מענקים, יש רשויות שנמצאות במצוקה ונראה לי שאתם עומדים מהצד.

משה גפני: אלה לא רשויות שלא גובות או רשויות שלא מתנהלות כמו שצריך, אלא הן מתנהלות לחלוטין בסדר.

סתיו שפיר: מה הקריטריונים?

משה גפני: לא יודע.

מיקי לוי: מה המפתח?

משה גפני: אמרו מספר תושבים ומענקים.

משה גפני: לא יודע.

משה גפני: אין לי מושג.

משה גפני: מיקי, אנחנו נקיים על זה דיון.

משה גפני: העניין הזה לא מוצא חן בעיני.

מיקי לוי: מקובל עלי.

משה גפני: אני הולך לבדוק את העניין הזה.

סתיו שפיר: איך אתה מסביר את הנתונים שמופיעים כאן?

משה גפני: עזבי עכשיו.

סתיו שפיר: הר חברון – 17.

משה גפני: אני הולך לקיים על זה דיון.

משה גפני: אני לא משאיר את זה כך.

משה גפני: סיכמנו על ירושלים, חיזוק קצרין בהתאם להחלטת ממשלה.

משה גפני: אני לא יכול להצביע על זה.

משה גפני: יש כאן דברים לא ברורים.

סתיו שפיר: ממילא אתה לא יכול להצביע.

משה גפני: פנייה מספר 171, בריאות.

סתיו שפיר: זה מעניין.

מיקי לוי: לא יאומן.

<אורן גבע: רפרנט בריאות באגף התקציבים.

<אורן גבע: הפנייה היא בסעיף 67 שזה סעיף הפיתוח של משרד הבריאות באמצעותו מתבצעות עבודות בינוי ופיתוח בבתי חולים ובמוסדות רפואיים אחרים.

<אורן גבע: סעיף הפיתוח מתנהל בצורה הזאת שביצוע התקציב מתבסס על סמך הביצוע בפועל של הפרויקטים.

<אורן גבע: כלומר, קבלן התקדם בפרויקט, משרד הבריאות שילם לו עבור מה שהוא עשה וכך זה מבוצע בתקציב.

<אורן גבע: במקרים רבים בתקציב הזה התקציב המקורי מבוסס עבור התכנון של הביצוע לאותה שנה אבל הרבה פעמים בפרויקטים מהסוג הזה בבינוי, יש להם נטייה להתעכב או להתקדם בצורה מהירה יותר מכפי שתוכנן.

<אורן גבע: לכן נדרש בסוף השנה לעשות שינויים פנימיים כדי להתאים את התקציב להתקדמות של הביצוע בפועל.

<אורן גבע: אגב, מדובר על מאות פרויקטים של משרד הבריאות לפיתוח.

<אורן גבע: דוגמאות לעיכובים שהתרחשו בגללן מבוצעים כאן השינויים הן בית חולים ברזילי בו היה עיכוב בעבודה.

משה גפני: למה זה לא מופיע בתקציב?

משה גפני: בנייה, פיתוח, יודעים הכול לפני כן.

<אורן גבע: כפי שהסברתי לוועדה, אדוני היושב ראש, בפיתוח התשלומים לקבלנים שמבצעים את הפיתוח בפועל מתבצעים על פי הביצוע.

משה גפני: לא ידעתם באוגוסט שתצטרכו לשלם?

<אורן גבע: משרד הבריאות בחלק מהמקומות העריך שהקבלן יתקדם בצורה מסוימת.

משה גפני: ואם זה לא יעבור היום?

משה גפני: אם תביאו את זה בשבוע הבא, מה יקרה?

משה גפני: מה יעשה הקבלן?

משה גפני: הוא יתבע את המדינה?

<אורן גבע: בחלק מהמקרים המדינה לא תוכל לבצע את התשלומים כפי שצריך לקבלנים.

משה גפני: תביאו את זה בשבוע הבא.

<אורן גבע: משרד הבריאות רוצה לסגור השנה את התקציב ולהתאים את התקציב לביצוע.

משה גפני: הבנתי, אבל אני שואל מה יקרה אם זה יבוא בשבוע הבא כי כל הזמן אומרים לי סוף שנה וסוף שנה ואני מטרטר את חברי הוועדה.

משה גפני: מה יקרה אם זה יבוא בשבוע הבא?

משה גפני: הקבלנים יתבעו את המדינה?

<אורן גבע: מה שיקרה זה שחשב משרד הבריאות יצטרך להגיד לקבלנים שהוא לא יכול לשלם להם והם יעצרו את פעילות הפיתוח.

משה גפני: על שבוע ימים?

משה גפני: על שבועיים?

משה גפני: בסדר.

משה גפני: הבנתי.

משה גפני: סתיו, את רוצה לשאול משהו?

סתיו שפיר: כן.

סתיו שפיר: אני רוצה להבין מה זה פרויקטים.

סתיו שפיר: אתה אומר שאתם מתקצבים פרויקטים לפי ביצוע.

סתיו שפיר: איזה פרויקטים אתם מתקצבים שלא לפי ביצוע?

סתיו שפיר: כלומר, איזה פרויקט אתה יודע עליו מתחילת השנה ואתה פשוט מתקצב אותו ולא מחכה שהוא יתבצע ואז מתקצב אותו?

סתיו שפיר: אתה מחליט אם לתקצב פרויקט ואתה עושה איזשהו חישוב סיכונים של כמה שווה לך לתקצב , כמה אתה לא מתקצב וכמה אתה מחכה לשנה הבאה.

סתיו שפיר: אתה עושה איזושהי תכנית כזאת לגבי פרויקטים.

סתיו שפיר: נכון?

מיקי לוי: לא.

מיקי לוי: ברגע שיש פרויקט, הוא חייב לתקצב אותו בבסיס עוגן.

סתיו שפיר: אני רוצה שהוא יענה לי

<אורן גבע: בתחום הפיתוח, כפי שאמרתי, זה לא כמו בתקציבים רגילים של תקציב המדינה.

<אורן גבע: כלומר, מתבצעת איזושהי הערכה בעת בניית התקציב לכמה סביר להניח שיבוצע בכל פרויקט עד סוף השנה.

סתיו שפיר: על פי מה?

<אורן גבע: על פי הערכות של גורמים מקצועיים במשרד הבריאות בעיקר במקרה הזה.

<אורן גבע: מתבצעות איזה שהן הערכות.

סתיו שפיר: איך אתה מסביר את כל השגיאות האלה בהערכות?

<אורן גבע: אלה לא בדיוק שגיאות.

סתיו שפיר: אלה שגיאות של עשרות מיליוני שקלים.

<אורן גבע: אני יכול לתת דוגמה לוועדה.

<אורן גבע: למשל בבית חולים ברזילי יש עיכוב בעבודת הצנרת מה שעיכב את התקדמות הפרויקט ואכן הוא לא התקדם כמו שנצפה על ידי המשרד.

<אורן גבע: בבית חולים וולפסון, בניית המיון ושיפוץ שתי מחלקות התעכב ב-25 מיליון שקלים ולא התקדם כפי שצפו שיתקדם.

סתיו שפיר: 25 מיליון שקלים של עיכוב.

סתיו שפיר: כמה עולה כל הפרויקט?

<אורן גבע: אין לי את הנתון הזה כאן אתי.

<אורן גבע: אם תרצי, נוכל לברר אותו.

סתיו שפיר: כן.

סתיו שפיר: אני מבקשת לדעת על כל פרויקט כזה שיש בו קיצוץ של מעל עשרה מיליון שקלים, מה עלות הפרויקט כולו, כמה שנים הפרויקט הזה ממשיך וכמה זמן אתם צופים שהוא יימשך.

סתיו שפיר: אלה חישובים שצריכים להיות לכם במשרד.

<אורן גבע: אני מדגיש שלא מדובר כאן על קיצוץ בתקציב.

סתיו שפיר: לא.

סתיו שפיר: מדובר כאן על יכולת לתכנן תקציב.

סתיו שפיר: אני שואלת אותך מה העלות של כל פרויקט שיש בו קיצוץ של מעל עשרה מיליון שקלים, כמה זמן הפרויקט הזה נמשך ומה היה החישוב שם.

סתיו שפיר: איך יכול להיות שהייתה טעות של 25 מיליון שקלים לשנה בפרויקט.

סתיו שפיר: זאת טעות מטורפת.

<אורן גבע: אלה פרויקטי בינוי גדולים.

<אורן גבע: הוועדה יכולה לבקש ממשרד הבריאות את הפרטים היותר מפורטים על כל פרויקט ופרויקט.

<אורן גבע: מדובר על מאות פרויקטים.

סתיו שפיר: אני מדברת על הפרויקטים שמופיעים כאן.

סתיו שפיר: בבקשה ממך, תשיג לי את הפרטים.

סתיו שפיר: אל תפנה אותי למשרד הבריאות.

משה גפני: הוא לא הפנה אותך.

סתיו שפיר: הוא אמר שהוועדה יכולה לבקש ממשרד הבריאות אבל אני לא רוצה שהוועדה תבקש.

משה גפני: אני מבקש בשם חברת הכנסת סתיו שפיר, תן לה את הנתונים האלה.

משה גפני: אני לא מתעניין בזה.

מיקי לוי: הפנייה שכרגע עסקנו בה היא 67004.

מיקי לוי: אני מפנה אותך לפנייה מספר 670205, תשתית לשילוב חולי נפש בקהילה.

מיקי לוי: אני רץ לפניה 175 עד 182 וראה זה פלא, למטה, תקציב שיקום נכי נפש בקהילה, 12 מיליון שקלים.

מיקי לוי: למה זה?

מיקי לוי: למה כל הזמן משגעים אותנו?

מיקי לוי: למה מכאן אני אקפוץ לשם והוא יעשה הפסקה ולא נזכור את מה שעסקנו בו עכשיו.

משה גפני: אני לא יודע.

משה גפני: אין תשובה לשאלה הזאת.

משה גפני: הוא יענה לך אבל זאת תשובה טכנית.

משה גפני: זה לא בסדר.

משה גפני: אני אמרתי בדיון בוועדת החוץ והביטחון שאנחנו חייבים לעשות בעניין הזה סוף לעובדה שלא מראים לנו את תמונת המקרו.

משה גפני: יכולים להביא באותו יום ארבע פניות באותו נושא, פה עלייה, פה ירידה, פה כך ופה כך.

משה גפני: זה חייב להיפסק.

משה גפני: אני אבוא בדברים אתם.

משה גפני: זה מעצבן, וזה באמת מוציא מהריכוז.

מיקי לוי: זה אותו סעיף, שילוב חולי נפש בקהילה.

משה גפני: אני מסכים אתך.

משה גפני: אתמול בלי קשר למה שאמרת, אני אמרתי את זה.

משה גפני: אתה לא יודע לתת תשובה.

משה גפני: כל תשובה שניתן, אנחנו נצחק ולכן עזוב את התשובה.

משה גפני: אני הולך לדבר עם הממונה על התקציבים כי כך אי אפשר להביא העברות.

משה גפני: פניות מספר 172 עד 173, רווחה.

<יעל אגמון: רפרנטית רווחה וניצולי שואה.

<יעל אגמון: הפנייה נועדה להעביר עשרה תקני כוח אדם שהם לא מאוישים ממשרד הרווחה לרשות לניצולי שואה על מנת לסיים את תכנית המיליארד.

משה גפני: תרצו להצביע על זה?

מיקי לוי: לא.

משה גפני: תודה רבה.

משה גפני: פנייה מספר 174, בריאות.

משה גפני: עמוד 31 בחוברת.

משה גפני: בתי החולים הממשלתיים בפעילות השוטפת.

משה גפני: אדוני הרפרנט, אי אפשר לשבת ולסכם את הדברים אותם אתם מבקשים מהוועדה בשוטף, בפיתוח, בהפחתות, בהעלאות?

משה גפני: אי אפשר לעשות את זה ביחד?

סתיו שפיר: אז הוועדה עלולה לדעת על מה היא מצביעה.

משה גפני: נכון.

<אורן גבע: הפנייה הזאת עוסקת בסעיף 94, סעיף של בתי החולים הממשלתיים.

משה גפני: לא יהיה את זה ב-2016.

משה גפני: זה פשוט לא יהיה.

משה גפני: פעילות שוטפת, אי אפשר להכניס בתקציב?

<אורן גבע: אני אסביר.

<אורן גבע: בפנייה מתבצעים כאן שני שינויים מרכזיים כאשר האחד הוא תוספת של 169.8 מיליון שקלים לתקציב בתי החולים הממשלתיים ושינוי פנימי של 119.6 מיליון שקלים בהכנסות והוצאות בתי החולים.

<אורן גבע: כידוע לוועדה, בתי החולים עובדים בצורה של מפעל עסקי, כלומר, מוכרים שירותים לקופות החולים ולגורמים אחרים.

<אורן גבע: ככל שמכרו שירותים במידה גבוהה יותר או במידה נמוכה יותר, צריך להתאים את תקציב ההכנסות וההוצאות.

משה גפני: אני אומר לך ותגיד גם לממונים עליך שאני לא אסכים לזה ב-2016.

משה גפני: ל-2016 יש תקציב ולא נצטרך לאשר תקציב כי כבר אישרנו אותו.

משה גפני: אנחנו הולכים למסלול כאשר עד סוף שנת 2016 זאת צריכה להיות שנה נקייה מבחינה תקציבית.

משה גפני: אני מתכוון לשבת עם אמיר לוי ועם יעל מבורך.

משה גפני: אתם תצטרכו לעשות סדר בדבר הזה.

משה גפני: תצטרכו לקחת פרק זמן של כמה חודשים ולראות מה אתם עושים במשרד הבריאות, מה אתם עושים בפיתוח, מה אתם עושים בשוטף, מה אתם עושים בכל הדברים שאתם מתכוונים להביא בחודשים הבאים ולהביא את זה כשאתם מביאים את זה בבת אחת.

משה גפני: אני לא אשב כאן באפריל ואחטוף ביקורת ממיקי לוי.

משה גפני: היום אני מבקר אותו אבל אני לא אחטוף ממנו ביקורת והיא תהיה צודקת אם זה יבוא בצורה הזאת.

משה גפני: אני לא מוכן לזה.

משה גפני: תגיד את זה גם לממונים עליך.

משה גפני: אין לי טענות אליך.

משה גפני: זאת שיטה שהיא צריכה להיפסק.

משה גפני: צריך שתהיה שקיפות אלא אם כן אתם לא רוצים שנדע מה אתם עושים אבל תגידו את זה.

משה גפני: זה בסדר, גם זאת תכנית ממשלתית אבל תגידו ואנחנו נפעיל חברת בלשים פרטית וניתן לסתיו שפיר לבדוק.

מיקי לוי: פה אני יכול להועיל אדוני.

מיקי לוי: זה המקצוע שלי.

סתיו שפיר: גפני, אתה יודע מה הבעיה?

סתיו שפיר: שזה לא שרק אנחנו לא יודעים.

סתיו שפיר: זה נראה מהנתונים האלה שהם לא יודעים מה הם עושים.

סתיו שפיר: הם לא יודעים לתכנן.

משה גפני: אני אומר לכולם, אמרתי זאת כמה פעמים ואמרתי את זה לראשי אגף התקציבים שלקראת 2016 פשוט יחזרו ההעברות בחזרה למשרד.

משה גפני: אתם צריכים לתכנן את זה.

משה גפני: לבוא לכאן מסודרים.

משה גפני: לבוא לפרק זמן של כמה חודשים, אני מבין שצריך להעביר העברות, המדינה מתנהלת ויש דברים שנעשים שינויים בהם, אבל יש דברים שאפשר לתכנן מראש ולהביא את ההעברות על משרד יחד ולא אחת פה, אחת בעוד שבוע ואחת בהעברה אחרת, פה ירידה ופה העלאה.

משה גפני: אם לא, אני אחזיר העברות.

<אורן גבע: כל הפניות של תחום הבריאות, של משרד הבריאות, נמצאות בפני הוועדה כיום.

<אורן גבע: אין פניות אחרות שלא בסדר היום.

משה גפני: אלא שאני קצת מבולבלים.

מיקי לוי: אותו סעיף יש בהעברה אחרת.

משה גפני: אתה יודע כמה העברות העברנו למשרד הבריאות?

סתיו שפיר: אני לא צריכה להזכיר מה היה קודם.

סתיו שפיר: אתם לא יודעים מה היה לפני כן – לא אתה, סליחה, אלא ניר שהיה כאן – עם העברות שהיו לפני שבוע.

סתיו שפיר: אז אתה רוצה שאנחנו נעקוב אחרי כל ההעברות?

מיקי לוי: שילוב חולי נפש בקהילה, לא יכול להיות שזה יהיה בשתי פניות.

סתיו שפיר: בטח כשאתם מעבירים את זה כך.

סתיו שפיר: תעבירו את זה כמו שצריך במחשב כך שיהיה אפשר לעקוב.

משה גפני: יש משהו יותר מעניין.

משה גפני: פנייה מספר 191 עד 192, רשויות מקומיות.

משה גפני: תסביר הכול כי יהיו כאן שאלות משפטיות.

<יוסי עדס: בגדול יש שתי החלטות ממשלה שונות.

<יוסי עדס: הפנייה נועדה לתקצוב סך של 65 מיליון שקלים לרשויות מקומיות ביהודה ושומרון בהתאם לפירוט הבא:

<יוסי עדס: 32.300 מיליון שקלים עבור מענק התיישבות צעירה ברשויות ביו"ש.

משה גפני: מה זה רשויות?

משה גפני: לפי איזו חלוקה?

<יוסי עדס: תכף אני אכנס לזה.

<יוסי עדס: עוד 32.200 מיליון שקלים עבור מענקים ביטחוניים חד פעמיים לרשויות ביו"ש.

<יוסי עדס: שני הדברים האלה הם בהתאם להחלטת ממשלה 867 שהועברה ב-20 לדצמבר 2015.

משה גפני: עכשיו.

<יוסי עדס: כן.

משה גפני: איך החלוקה?

<יוסי עדס: התיישבות צעירה מחולקת למועצות אזוריות או לישובים שהם עם פחות מ-3,500 תושבים.

סתיו שפיר: פחות מ-3,500 תושבים?

<יוסי עדס: כן.

מיקי לוי: אתה יודע כמה כאלה יש בתוך הקו הירוק?

<סיון להבי: כרגע אלה רק אזורים.

<סיון להבי: מועצות אזוריות ביהודה ושומרון.

סתיו שפיר: מי מקבל וכמה?

מיקי לוי: אנחנו מבקשים רשימה.

<סיון להבי: הממשלה מבקשת לבחון את המענק הזה.

מיקי לוי: היא מבקשת לבחון את המענק?

מיקי לוי: אז למה אני צריך להעביר כסף?

<סיון להבי: אם אדוני ירשה לי לסיים.

משה גפני: בבקשה, כן, אני רוצה לשמוע.

משה גפני: אני מאוד מתעניין הזה.

<סיון להבי: בחודש אפריל הועבר מענק התיישבות ליישובי הגולן בסך 20.4 מיליון שקלים.

משה גפני: למי בגולן הכסף הועבר?

<לסיון להבי: למועצה אזורית גולן ולשדרה המזרחית, בקעת הירדן.

משה גפני: ולקצרין?

<סיון להבי: גם לקצרין.

<סיון להבי: קצרין, גולן, מעלה אפרים.

משה גפני: לא הייתה הגדרה של ישוב עם 3,500 תושבים או מועצה אזורית.

משה גפני: לא הייתה הגדרה.

משה גפני: הכסף הועבר לכולם.

משה גפני: למה הועבר לכולם?

משה גפני: למה לא כמו ביהודה ושומרון?

משה גפני: כי בגולן אין ישוב חרדי?

<יוסי עדס: לא.

<יוסי עדס: אני אסביר.

<יוסי עדס: המענקים האלה ניתנים - - -

משה גפני: אני רק שואל משפטית.

משה גפני: לפני שאתה מסביר, אני רק רוצה שנדע שבגולן אין ישוב חרדי, לא מועצה מקומית עם פחות מ-3,500 תושבים ולכן אתה יכול לתת שם לכולם.

משה גפני: אם יש יעד שלא לתת לחרדים, בגולן זה בסדר.

<יוסי עדס: המענקים האלה ניתנים כבר מזה כעשור היות ובעבר הסוכנות היהודית העבירה כספים לישובים.

<יוסי עדס: לרשויות מעבר לקו הירוק, היא לא העבירה ולכן הוחלט לתת מענקים לרשויות האלה על ידי המדינה.

<יוסי עדס: בשנים האחרונות עלתה הטענה שהסוכנות הפסיקה להעביר כספים כאלה ולכן נדרש לבחון את כל הנושא מחדש ולכן על פי העמדה המשפטית שקיבלנו, הנושא ייבחן.

<יוסי עדס: המענקים ניתנים בהיקף מופחת לעומת שנה שעברה אבל רק לאותן רשויות שניתן להן בשנה שעברה.

<יוסי עדס: לכן לא ניתן להוסיף ישובים חדשים השנה עד לסיום הבחינה.

סתיו שפיר: איך שנה שעברה?

סתיו שפיר: אמרת שזאת החלטת ממשלה מדצמבר.

<יוסי עדס: ההחלטה ניתנה גם בשנים קודמות, כל שנה באופן חד פעמי.

<יוסי עדס: הוחלט על כך מחדש באופן חד פעמי.

משה גפני: למה הלשכה המשפטית אמרה שלא להוסיף?

<יוסי עדס: הלשכה המשפטית אמרה שצריך לבחון את כל המושג הזה של המענק של התיישבות צעירה ולכן על מנת שלא לפגוע ברשויות שהתרגלו לקבל את המענק הזה, הוא יינתן בהיקף מופחת אבל רק לאותן רשויות שקיבלו בשנים קודמות ולא לרשויות חדשות.

משה גפני: מדובר על רמת הגולן?

<יוסי עדס: גם בגולן וגם ביישובי יו"ש.

<יוסי עדס: לכן גם בהחלטת הממשלה הנוכחית על יו"ש נאמר במפורש שהמענקים יינתנו רק לרשויותש שניתן להן בשנת 2014.

סתיו שפיר: הגולן קיבלו מענקים כאלה השנה?

<יוסי עדס: כן.

סתיו שפיר: באיזה סכום?

<יוסי עדס: 20,400 מיליון שקלים.

משה גפני: למה אין על הגולן את ההגבלה כפי שיש ביהודה ושומרון?

<יוסי עדס: גם בגולן ניתן רק לאותם ישובים שניתן להם בשנה שעברה וגם בהיקף מופחת.

משה גפני: אני שואל שאלה ואני מבקש שתקשיב לשאלה שלי.

משה גפני: שאלתי למה אין הגבלות בגולן כפי שיש ביהודה ושומרון?

משה גפני: שתהיה מועצה אזורית, שתהיה רשות מקומית אבל עם פחות מ-3,500 תושבים.

משה גפני: למה רק ביהודה ושומרון יש את המגבלה הזאת?

<יוסי עדס: אני לא יודע לענות על זה תשובה טובה.

משה גפני: מעניין אותי מי היועץ המשפטי שליווה אתכם.

משה גפני: למה ביהודה ושומרון יש שתי הגבלות – האחת, מועצה אזורית, השנייה, ישוב עירוני עם פחות מ-3,500 תושבים?

משה גפני: אני מתאר לעצמי מה היית מסביר אם היית מנסה להסביר.

משה גפני: היית מתחיל להתבלבל עם העניין.

משה גפני: לא שאלתי כי אני יודע מה תסבירו אבל יש הסבר לתופעה הזאת.

משה גפני: הרי יושבים שם יועצים משפטיים והם לא ייתנו לכם לעשות מה שאתם רוצים.

משה גפני: מעניין איפה גרים היועצים המשפטיים.

משה גפני: למה בגולן אין את המגבלה הזאת של או מועצה אזורית או ישוב עם פחות מ-3,500 תושבים?

<יוסי עדס: אני לא יודע להגיד בדיוק איך זה נקבע.

משה גפני: אני לא יודע, זאת תשובה טובה אבל אם אתה הולך להסביר, תסביר.

<יוסי עדס: לא, אני לא הולך להסביר למה אלא אני הולך להסביר למה אני לא יודע לענות ומה הסטטוס של זה.

<יוסי עדס: רשימת הרשויות האלה נקבעה לפני למעלה מעשור.

<יוסי עדס: באמת הטענות עלו למה ההקצאות נעשו בצורה כזאת ולמה רק לרשויות האלה.

משה גפני: למעלה מעשור?

<יוסי עדס: המענקים ניתנים.

משה גפני: עם המגבלות האלה?

<יוסי עדס: לגבי המגבלות אני לא יודע.

<יוסי עדס: רשימת הרשויות הזאת - - -

משה גפני: לא מעניין אותי רשימת הרשויות.

משה גפני: אני לא מתעניין לא בצבע, לא בגיל ולא בשום דבר.

משה גפני: למה אין את המגבלות שיש ביהודה ושומרון גם ברמת הגולן?

<יוסי עדס: אני לא יודע לענות על זה.

משה גפני: אני רוצה תשובה על זה.

<יוסי עדס: זה אחד הנושאים שהצוות אמור לבחון.

משה גפני: הצוות אמור לבחון, זה בסדר גמור.

משה גפני: בכל שרשרת עשר השנים האלה לא היה איזה יועץ משפטי ישר אחד או יועצת משפטית ישרה אחת ששאלה או שאל למה אין מגבלות ברמת הגולן כפי שיש ביהודה ושומרון?

משה גפני: זה אותו סעיף.

<יוסי עדס: היות והשאלה נשאלה על עצם המענקים, לא הגיעו לשאלה הזאת.

מיקי לוי: המגבלות על יהודה ושומרון נותנות יתרון ליהודה ושומרון?

משה גפני: לא נותנות שום דבר.

משה גפני: ברמת הגולן אין ישובים חרדים, ביהודה ושומרון יש ישובים חרדים.

משה גפני: יש שני ישובים חרדים גדולים ושם מספר התושבים הוא יותר מ-3,500 תושבים והוא לא מועצה אזורית.

משה גפני: ברמת הגולן אין את זה.

משה גפני: עשר שנים יושבים יועצים משפטיים ולא פותחים את הפה.

משה גפני: יועצים משפטיים בשירות הממלכה.

<יוסי עדס: יותר מעשר שנים.

<יוסי עדס: אני לא יודע.

משה גפני: 12 שנים.

משה גפני: אני הולך לבדוק מי היו היועצים המשפטיים במשרד המשפטים בשנים האלה ומי היו היועצים המשפטיים במשרד האוצר ואיפה הם גרים.

סתיו שפיר: אני רוצה לשאול כמה שאלות.

סתיו שפיר: בקצרין יש 7,000 תושבים.

סתיו שפיר: איזה מענק היא קיבלה ומה היחס בין מספר התושבים לגודל המענק, אם בכלל יש יחס כזה כאשר משווים את זה למשל לאחת הרשויות המקומיות ביהודה ושומרון שקיבלה עכשיו מענק?

<יוסי עדס: אין לי כאן את ההקצאה של הגולן, קצרין ושאר הרשויות היות וזה לא על שולחן הוועדה, אבל אני יכול לבדוק ולחזור עם זה.

משה גפני: אם אתה יכול להביא את הנתונים.

סתיו שפיר: אתם עושים איזשהו סיכום של המענקים שמקבלים ביהודה ושומרון כאשר מחשבים גם את המענקים האלה, גם את המענקים הביטחוניים, גם את המענקים שמקבלים דרך החטיבה להתיישבות וגם את ההטבות שמקבלים מהכיוון של הטבות המס בגלל הקרבה לגבול?

סתיו שפיר: אתם עושים איזשהו חישוב של כמה בסוף יוצא שהם מקבלים?

סתיו שפיר: אני בטוחה שהעבודה הזאת, כמו העבודה עליה סיפרו לנו בשבוע שעבר, מבוססת כמובן על ידע מקצועי ועל חוות דעת מקצועיות שאמרו שצריך לתקצב לפי כמות מסוימת.

משה גפני: מי אומר את זה?

סתיו שפיר: בשבוע שעבר איתי אמר לנו שההעברות היו על בסיס ידע מקצועי.

משה גפני: החלטת להצחיק אותי היום?

משה גפני: איזה עבודה מקצועית?

משה גפני: איזה ידע?

סתיו שפיר: בהנחה שהייתה עבודה מקצועית.

משה גפני: הוא לא יודע לענות.

סתיו שפיר: אני רוצה לראות את העבודה המקצועית הזאת ולהבין כמה ישבו וחישבו שצריך להעביר עכשיו שישים מיליון שקלים ליהודה ושומרון ולהבין על מה זה מתבסס ואם זה גם מחשב את כל המענקים האחרים שהם מקבלים.

סתיו שפיר: יכול להיות שאנחנו נגלה בעבודה המקצועית שהם מקבלים חלילה במקום אחד יותר כסף מאשר מקבלים למשל בעוטף עזה.

סתיו שפיר: יכול להיות שלא נגלה את זה.

משה גפני: אני רוצה שתעבירו את העבודה המקצועית.

מיקי לוי: כולל תשתיות.

משה גפני: כולל תשתיות.

משה גפני: מה שהכי נורא מבחינתי זה שבסוף אני אצביע בעד.

סתיו שפיר: אתה לא חייב.

סתיו שפיר: אפשר להצביע עכשיו ואתה תצביע בעד.

סתיו שפיר: אין בעיה, תצביע לפי הקואליציה.

משה גפני: לא, אני לא מצביע.

משה גפני: אני רוצה את כל הניירות.

סתיו שפיר: נתתי לך גלגל הצלה.

סתיו שפיר: תצביע עכשיו ואתה יוצא בסדר וכולם יוצאים בסדר אבל ההעברה לא עוברת.

משה גפני: אני רוצה קודם את החומר.

סתיו שפיר: שאלה אחרונה.

סתיו שפיר: הגיעה אלינו ב-2013 ו-2014 העברה תקציבית למענק ביטחוני ליהודה ושומרון ואחר כך הסתבר בתחקיר בערוץ 2 שהכסף הזה עבר למועצת יש"ע לצורכי תעמולה ופרסום.

סתיו שפיר: בזמנו אני ביקשתי את שר האוצר לשעבר יאיר לפיד לבדוק מה קרה לדבר הזה ולדעתי העבודה הזאת הונחה תחת ידיו של מיקי לוי חברי והם החליטו שהמענקים הם לא חוקיים והובטח שזה יופסק.

סתיו שפיר: האם הדבר הזה נבדק ואכן הופסק או שאלה חלילה אותם מענקים?

<יוסי עדס: הנושא נבדק.

<יוסי עדס: לא נקבע לא חוקי.

<יוסי עדס: הנושא נבדק על ידי צוות של החשבת הכללית .

<יוסי עדס: אני אסביר איך עובד התהליך ומה נעשה בבדיקה שבוצעה.

<יוסי עדס: אכן נעשתה בדיקה על ידי אגף החשבת הכללית בנוגע למענקים שהועברו והאם הם משמשים באופן ישיר לפעילויות לא חוקיות.

<יוסי עדס: המסקנה הייתה שהם לא משמשים באופן ישיר לפעילות לא חוקית.

<יוסי עדס: מעבר לכך, המענקים ניתנים לרשויות מקומיות עבור תקציבם השוטף.

סתיו שפיר: לרשות מקומית אסור להעביר כספי מדינה לעמותה פרטית וזה על פי חוק.

<יוסי עדס: אני אסביר.

<יוסי עדס: אי אפשר לצבוע את כספי המדינה ככספים שהועברו לנושא מסוים היות וזה נכנס לכלל הכנסות הרשות.

<יוסי עדס: לא ניתן לבוא ולומר שכסף מסוים עבר.

סתיו שפיר: זה לא נכון.

סתיו שפיר: נחשף פרוטוקול ממועצת אפרת – וזה בתקופה שנפתלי בנט היה יושב ראש מועצת יש"ע – ובו היה כתוב שיש לנו הסכם עם הממשלה.

משה גפני: אומרים לי שערוץ 2 רוצים ראיון אתי על ההעברות.

סתיו שפיר: מעולה.

משה גפני: מה מעולה?

משה גפני: את ארגנת את זה.

משה גפני: אני יוצא מזה רע.

סתיו שפיר: למה שתצא רע?

סתיו שפיר: תגיד את מה שאתה חושב ומה שאתה מאמין בו.

מיקי לוי: אתה תצא מצוין.

סתיו שפיר: דבר מלבך ותגיד את מה שאתה מאמין בו.

סתיו שפיר: תמיד הכי טוב להגיד את האמת.

מיקי לוי: תגיד שאתה שומר הסף.

משה גפני: אם אני אומר את האמת, הקואליציה מתפרקת.

סתיו שפיר: יכול להיות שהיא צריכה להתפרק אבל זאת האמת.

סתיו שפיר: כולם כאן יודעים שצריך לשנות את השיטה.

סתיו שפיר: תגיד את זה ונשנה אותה אחת ולתמיד.

משה גפני: כשהייתי בישיבה אמרו לו לומר את האמת.

משה גפני: אז בישיבה אמרתי את האמת.

משה גפני: עד שהגעתי לכאן ואז אמרו לי שאין בכניסה בפולומבו את השלט מדבר שקר תרחק.

סתיו שפיר: אני אארגן שלט ואשים בכניסה.

משה גפני: יוסי, אפילו אם אני אצביע בעד, אני רוצה את כל החומר.

סתיו שפיר: פורסם פרוטוקול והוא נחשף לתקשורת.

סתיו שפיר: לפי הפרוטוקול במועצת אפרת ישבו ודיברו על הסכם שהמדינה מעבירה כסף ל"מענקים ביטחוניים" ביהודה ושומרון והרשויות ביהודה ושומרון מעבירות שמונים אחוזים מהמענק הזה לעמותת מועצת יש"ע לצורכי פרסום.

סתיו שפיר: רשות שלא מעבירה את המענק, לא מקבלת אותו מהמדינה.

סתיו שפיר: כלומר, היה דיל פוליטי.

סתיו שפיר: נפתלי בנט ישב כיושב ראש מועצת יש"ע בזמנו ולא יכול להיות שבמשרד האוצר איכשהו פספסו את הפרוטוקול הזה כאשר החליטו שהכסף לא עובר לעמותות פרטיות ושלא כחוק ושהוא לא צבוע.

סתיו שפיר: אמרת לי לא צבוע ועובדה, הוא צבוע.

<יוסי עדס: הטענה הזו עלתה.

מיקי לוי: שאלת המשך.

מיקי לוי: יש כסף מדינה שעובר לעמותות על פי ידיעתכם?

<יוסי עדס: אני מסביר.

<יוסי עדס: אני לא מכיר שום הסכם כזה בין המדינה לרשויות.

משה גפני: תבדוק את זה ותן תשובה.

סתיו שפיר: אז מה היה הצוות הזה?

סתיו שפיר: הצוות התבסס על התחקיר.

<יוסי עדס: נמצא כאן גם נציג משרד הפנים.

משה גפני: אין בעיה.

משה גפני: תבדקו את זה עוד פעם.

משה גפני: אל תיתן תשובה בשליפה.

משה גפני: אתם לא חייבים לדעת את זה.

<יוסי עדס: אני אומר שהנושא כבר נבדק.

משה גפני: תבדקו שוב.

סתיו שפיר: הנושא נבדק על בסיס התחקיר.

סתיו שפיר: אתה לא יכול להגיד שלא היה דיל כשיש דיל שמדבר על זה שהכסף צבוע.

<יוסי עדס: הנושא נבדק על ידי החשבת הכללית והיא הגיעה למסקנה שלא נמצא ממש בטענות האלה.

<יוסי עדס: הרשויות לא חויבו להעביר את הכסף ולא היה סיכום.

משה גפני: מי אמר את זה?

<יוסי עדס: הצוות של החשבת הכללית.

סתיו שפיר: מיקי לוי אמר בזמנו משהו אחר.

מיקי לוי: חלק מהדברים הועברו בגלל ראש מועצת יש"ע לחקירת משטרה.

משה גפני: לא ראש מועצת יש"ע.

סתיו שפיר: זה לא קשור לראש מועצת יש"ע.

משה גפני: אני מבקש לקבל את כל החומר.

משה גפני: אנחנו לא יכו לים ליהנות כל כך הרבה.

מיקי לוי: אני מציע לך לסגור את הדיון הזה.

משה גפני: לא.

משה גפני: יש בחוברת השנייה פנייה עם דברים דתיים.

סתיו שפיר: אבל למה לא להצביע?

משה גפני: פניות 142 עד 143.

<יובל טלר: רפרנט המשרד לשירותי דת.

<יובל טלר: הפנייה נועדה לתקצוב הוצאה בסך חמישה מיליון שקלים.

<יובל טלר: הפנייה עוסקת במשרד לשירותי דת וברבנות הראשית, יחידת הסמך של המשרד.

<יובל טלר: הפנייה נועדה לתקצוב הוצאה בסך חמישה מיליון שקלים בהתאם להחלטת ממשלה 674 בנושא יישום הסכמים קואליציוניים לצורך מיזם לחיזוק הזהות היהודית בתפוצות באמצעות בירור יהדות.

<יובל טלר: בהתאם להסכם הקואליציוני הכסף הזה היה אמור להיות מוקצה וטרם הוקצה.

משה גפני: איזה הסכם קואליציוני?

משה גפני: עם מי?

<יובל טלר: לדעתי עם הבית היהודי.

משה גפני: מה זה לדעתך?

משה גפני: זה בסדר, אני אתמוך בזה, אבל תגיד לי עם מי.

משה גפני: זה הסכם קואליציוני עם יהדות התורה?

<יובל טלר: זה נמצא בתוך החלטת הממשלה.

משה גפני: זה הסכם קואליציוני עם יהדות התורה ואני לא יודע על כך?

<יובל טלר: אמרתי שלדעתי זה עם הבית היהודי.

משה גפני: חמישה מיליון שקלים.

משה גפני: למה?

<יובל טלר: למיזם לחיזוק הזהות היהודית.

משה גפני: זה מופיע בהסכם הקואליציוני.

<יובל טלר: זה גם מופיע בהחלטת הממשלה 674.

<יובל טלר: מדובר בבירור יהדות.

סתיו שפיר: איזה סוג של זהות?

משה גפני: לא יודע.

משה גפני: אין לי מושג.

משה גפני: אני לא מתעניין בזהות.

<יובל טלר: מדובר בבירור יהדות.

<יובל טלר: הכסף עובר למערך הגיור לצורך תמיכה בבירור יהדות של אנשים שמוטל ספק ביהדותם.

משה גפני: זה הסעיף הזה?

<יובל טלר: כן.

משה גפני: אבל יש שם סעיף לגיור.

<יובל טלר: הגיור היום מהווה חלק מהמשרד לשירותי דת.

משה גפני: האמת היא שבדת אני לא מבין, אז תגיד.

<יובל טלר: בנוסף הפנייה נועדה לתקצוב הרשאה להתחייב בסך 600 אלף שקלים עבור יישום הסכם קואליציוני שהוקרא כאן בוועדת הכספים.

<יובל טלר: עם ההחלטה על ההסכם, התקציב הוקצה.

<יובל טלר: עם זאת, מדובר בתקציב פיתוח, מתוקצב המזומן עבורו אבל לא תוקצבה הרשאה להתחייב ועכשיו מתוקצבת ההרשאה להתחייב בהתאם לקול קורא שהמשרד מבצע.

סתיו שפיר: מי הגופים שמקבלים?

<יובל טלר: כרגע אין גופים.

<יובל טלר: ברגע שמגיע תקציב, המשרד מפעיל את הקול קורא ואז מקצה את התקציבים בהתאם.

<יובל טלר: בנוסף לכך תקצוב הוצאה מותנית בהכנסה של 3.3 מיליון שקלים.

<יובל טלר: המשרד במסגרת האחריות שלו על המרכז למקומות קדושים מקבל הכנסות מקופות צדקה.

<יובל טלר: ההכנסות האלה מיועדות לפעולות רווחה שהמשרד מתקצב עבור גופים חיצוניים.

<יובל טלר: צפי ההכנסות היה נמוך יותר אבל יש גידול בהכנסות ולכן מתבקש כאן להגדיל את ההוצאה המותנית בהכנסה.

<יובל טלר: בנוסף לכך ביצוע התאמות בתקציב המשרד בהתאם לביצוע בפועל, גם בנושאי שכר וגם בנושאים שהמשרד רוצה לבצע ביניהם תמיכה לצורך השלמת פעילות התמיכה בשנת השמיטה עבור גופים שפעלו ועדיין פועלים היום וכן לחיזוק המרכז למקומות קדושים.

מיקי לוי: כמה הייתה הוצאה מותנית בהכנסה מקופות צדקה ב-2014?

מיקי לוי: הרי זה הבסיס של כל החישוב.

<יובל טלר: אני אבדוק את המספר.

מיקי לוי: איך נקבע סכום כזה?

מיקי לוי: למה?

<יובל טלר: הסכום עכשיו הוא לפי ההכנסות בפועל.

<יובל טלר: היום רואים מה היו ההכנסות.

מיקי לוי: אני שואל מה היו ההכנסות.

מיקי לוי: הכנסות בפועל ב-2015?

<יובל טלר: כן.

מיקי לוי: היו שלושה מיליון שקלים?

<יובל טלר: אלה שלושה מיליון נוספים.

<יובל טלר: זה 3.3 מיליון שקלים נוספים.

<יובל טלר: בפרקטיקה ההכנסות האלה התקבלו והמשרד לא יכול לרשום את ההכנסות האלה.

סתיו שפיר: הכסף של הזהות היהודית בסעיף 0453?

<יובל טלר: לא.

<יובל טלר: 046207.

סתיו שפיר: אבל כספים של הסכמים קואליציוניים אתם עשיתם בהתאמות האחרונות של התקציב.

<יובל טלר: לא מדובר בזהות יהודית אלא מדובר בבירור יהדות ולכן אגף הגיור עושה את זה.

סתיו שפיר: ההסכם הקואליציוני הוא על זהות יהודית.

<יובל טלר: ההסכם הקואליציוני הוא על חיזוק הזהות היהודית באמצעות בירור יהדות.

<יובל טלר: כך זה גם נכתב בהחלטת הממשלה.

סתיו שפיר: היה הסכם קואליציוני בתקציב האחרון שהבאתם לנו בנובמבר.

<יובל טלר: נכון.

סתיו שפיר: למה זה בא שוב?

<יובל טלר: אני מסביר.

<יובל טלר: ספציפית לגבי חמישה מיליון שקלים אלה היה ספק איך הם הולכים לצאת, דרך איזה משרד ולכן התקציבים האלה לא הוקצו.

סתיו שפיר: זה לא חמישה מיליון אלא 7.2 מיליון.

<יובל טלר: לא.

<יובל טלר: יש חמישה מיליון שקלים שכמו שאת רואה מגיעים מחוץ לסעיף.

משה גפני: היא אומרת שיש את מערך הגיור עם 7.2 מיליון שקלים.

<יובל טלר: מה שמערך הגיור מקבל ככסף נוסף, אלה התאמות בתקציב השכר.

<יובל טלר: זה הביצוע בפועל של תקציב השכר שהיה גבוה יותר.

סתיו שפיר: למה חמישה מיליון השקלים האלה לא נכנסו לעדכון האחרון של התקציב?

<יובל טלר: כי לא היה ברור דרך מי זה הולך לצאת.

<יובל טלר: מי הגוף שיכול להפעיל את הפעילות הזאת.

משה גפני: תודה רבה.

משה גפני: לא הבנו אבל תודה רבה.

משה גפני: פניות 175 עד 182, עוד פעם בתי חולים ממשלתיים.

משה גפני: זה מה שמיקי אמר קודם על בריאות הנפש.

משה גפני: הגענו לזה.

מיקי לוי: הנה, אתה רואה, זה כפול.

משה גפני: זה לא יהיה ב-2016.

משה גפני: תרשמו לכם.

משה גפני: בלי נדר ובעזרת השם.

סתיו שפיר: ב-2016 הם יגידו לך שאולי הם יוכלו ב-2017 כי על 2016 כבר הצבענו.

משה גפני: בעזרת השם אני אהיה כאן והכול יהיה בסדר.

משה גפני: או שנתקפל או שהם יתקפלו.

<אורן גבע: הפנייה נועדה להוסיף תקציב למשרד הבריאות בסך של 467 מיליוני שקלים.

<אורן גבע: הפנייה נועדה לנושאים הבאים.

משה גפני: עדס, סליחה רגע, את הסעיף ההוא אני לוקח מאוד מאוד ברצינות.

משה גפני: אני כנראה אצביע בעדו כי אני אהיה מחויב לקואליציה.

משה גפני: אני רוצה עד הפרט האחרון.

משה גפני: אם אין יועצים משפטיים שעושים שם עבודה, אני אעשה את העבודה.

משה גפני: לכן למדתי משפטים.

<אורן גבע: הפנייה נועדה להגדיל תקציב בתי החולים הממשלתיים כפי שדנו קודם ב-169 מיליון שקלים.

<אורן גבע: לתת תמיכה לבתי חולים ציבוריים לא ממשלתיים בסך של 164 מיליון שקלים.

<אורן גבע: תוספת לפיתוח מערכות מחשוב של בתי חולים בסך 52.5 מיליון שקלים.

<אורן גבע: תוספת לטיפול בריאותי מקדם בילדים אוטיסטים בסך של 10.9 מיליון שקלים.

<אורן גבע: ביצוע פעולות נוספות למערכת הבריאות בסך 11.7 מיליון שקלים.

<אורן גבע: כמו כן הפנייה עוסקת בשינויים פנימיים.

סתיו שפיר: את מה שכתוב בדף ההסבר, קראנו.

<אורן גבע: אני אוסיף פרטים.

<אורן גבע: כאשר מדובר על הגדרת תקציבי בתי חולים ותמיכה בבתי חולים ציבוריים, מדובר על נושאים כמו מענקים לרופאים במקצועות שיש בהם חוסר או בפריפריה.

<אורן גבע: מדובר בתמיכה בפגיות בבתי חולים.

<אורן גבע: כאשר מדובר על ביצוע פעולות נוספות, מדובר על תקציב נוסף למד"א.

<אורן גבע: יש גם MRI בתוך התמיכות בבתי החולים.

<אורן גבע: פיתוח מערכות מחשוב, מדובר על יצירת תיק קליני ממוחשב שיאפשר טיפול רפואי יותר טוב ומעקב אחרי החולה.

סתיו שפיר: אני מסיקה מדבריך שכל הדברים האלה הם חדשים ולא מתוכננים.

סתיו שפיר: הם הגיעו אחרי התקציב.

סתיו שפיר: כלומר, בחודש האחרון.

<אורן גבע: זה תלוי בנושא.

<אורן גבע: למשל בתחום המענקים - - -

סתיו שפיר: על MRI אני זוכרת שהשר ליצמן דיבר כבר מזמן.

<אורן גבע: אני אתן דוגמה.

<אורן גבע: במענקים לרופאים, זה מתוקצב לפי ביצוע.

<אורן גבע: כלומר, זה שכר שמשולם לרופאים שהולכים ועושים התמחות במקצוע נדרש או בפריפריה או משהו בסגנון הזה.

<אורן גבע: לכן קשה לחזות מראש כמה רופאים ילכו לכל בית חולים או לכל מקצוע ולכן אנחנו צריכים להתאים את התקציב למה שקרה בפועל.

משה גפני: למה אתם מורידים כל כך הרבה כסף ממשרד - - -

סתיו שפיר: מה זה הקיצוצים בעידוד תעסוקת הורים?

משה גפני: רגע.

משה גפני: לאט לאט.

משה גפני: אל תרוצי מהר.

סתיו שפיר: זאת אותה פנייה.

סתיו שפיר: בעידוד תעסוקה של אוכלוסיות ייעודיות, חרדים, ערבים, קיצוץ של 66 מיליון שקלים?

<דניאל סוצ'י: אני רפרנט תעסוקה.

משה גפני: מה יש לכם נגד הערבים?

סתיו שפיר: העבירו להם תשעה מיליון שקלים.

<דניאל סוצ'י: גם תקציבי החרדים וגם תקציבי הערבים - - -

משה גפני: עזוב את החרדים.

משה גפני: החרדים לא מעניינים אף אחד.

משה גפני: תתייחס לערבים.

<דניאל סוצ'י: גם תקציבי החרדים וגם תקציבי הערבים הם תקציבי הרשאה להתחייב.

משה גפני: עזוב את החרדים.

משה גפני: עוד יגידו שאני דואג לחרדים.

משה גפני: לא דואג להם.

<דניאל סוצ'י: אין שום פגיעה בפעילות.

<דניאל סוצ'י: תקציב הערבים הוא תקציב הרשאה להתחייב שניתן למרכזי הכוון רב שנתי.

סתיו שפיר: לא כתוב כאן.

סתיו שפיר: אתה לא מקצץ מההרשאה להתחייב.

<דניאל סוצ'י: אני מקצץ במזומן.

<דניאל סוצ'י: לא בהרשאה להתחייב.

סתיו שפיר: במזומן.

סתיו שפיר: לא נתת להם הרשאה להתחייב.

<דניאל סוצ'י: ניתנה הרשאה להתחייב רב שנתית לטובת מרכזי הכוון.

סתיו שפיר: איפה זה מופיע?

<דניאל סוצ'י: לא בשנת 2015.

<דניאל סוצ'י: זה בגין הרשאות עבר.

סתיו שפיר: שנת 2015 הסתיימה.

סתיו שפיר: אתם הגעתם למסקנה שב-2015 ניתן לקצץ עכשיו רטרואקטיבית 121 מיליון שקלים מסבסוד של מעונות יום ועוד 66 מיליון שקלים מעידוד תעסוקה של חרדים, ערבים ובעלי מוגבלויות?

<דניאל סוצ'י: שני הסעיפים, כן.

<דניאל סוצ'י: אין פגיעה בפעילות.

<דניאל סוצ'י: לגבי סבסוד שהות ילדים, מדובר על בינוי מעונות יום.

<דניאל סוצ'י: האומדן של משרד הכלכלה בעת בניית התקציב היה גבוה יותר מהסכום שיצא בפועל.

סתיו שפיר: איך זה יכול להיות?

סתיו שפיר: בנובמבר הגיע התקציב.

סתיו שפיר: איך יכול להיות שהאומדן היה גבוה יותר ממה שקרה ב-2015?

<דניאל סוצ'י: האומדן בעת בניית התקציב החל ממשרד הכלכלה, החל מחודש מאי, הוגש לכנסת בחודש אוגוסט.

סתיו שפיר: עוד קיצוץ של 69 מיליון שקלים מהכשרה מקצועית.

משה גפני: אני מבקש, ברשותך, להגיד מה יורד ממשרד הכלכלה.

משה גפני: 300 מיליון שקלים.

משה גפני: אני מדבר על הסכומים הגדולים.

משה גפני: עידוד תעסוקת הורים באמצעות סבסוד מעונות, משפחתונים וצהרונים – יורדים 121 מיליון שקלים.

משה גפני: עידוד תעסוקת אוכלוסיות ייעודיות - יורדים 61.5 מיליון שקלים, הכשרה מקצועית מבוגרים ובתי ספר – יורדים 70 מיליון שקלים.

משה גפני: אני מדלג על סכומים קטנים.

משה גפני: הכשרת נוער, בתי ספר מקצועיים – יורדים 38 מיליון שקלים, הכשרת הנדסאים וטכנאים, עתודה ליישום מדיניות – ארבעה מיליון.

משה גפני: זה לא הרבה כסף ואפשר להסתדר עם זה.

משה גפני: על הדברים האלה שיורדים, מה זה?

<דניאל סוצ'י: אני אענה על עיקר הסעיפים.

משה גפני: אני בעד להעביר לבתי החולים ואני בעד בריאות הנפש אבל למה מורידים משם?

משה גפני: אני רציתי להגיד היכן להוריד אבל התחרטתי.

<דניאל סוצ'י: סבסוד שהות ילדים במעונות יום, מדובר בתקנות הרשאה להתחייב לבינוי מעונות יום.

משה גפני: לא בינוי.

משה גפני: לא כתוב כך.

סתיו שפיר: לא.

סתיו שפיר: מדובר על מזומן.

סתיו שפיר: פעם אחת אתה אומר דבר אחד ופעם שנייה אתה אומר דבר שני.

סתיו שפיר: אמרת שמדובר על המזומן שלהם.

<דניאל סוצ'י: המזומן בגין ההרשאה לבינוי המעונות.

<דניאל סוצ'י: האומדן של משרד הכלכלה של המזומן היה יותר נמוך ולכן זה הביצוע בשנה הבאה.

סתיו שפיר: אתה רוצה להגיד לי שעכשיו במהלך השנה עת היה תקציב של אחד חלקי 12, כל המוסדות האלה של מעונות היום, של עידוד תעסוקה, לא היו להם שום פניות אליכם, לחשבת הכללית, לא לוועדת חריגים, הכול היה מצוין, היה להם תקציב סגור טוב והם לא ביקשו שום דבר ועכשיו עוד גיליתם שיש להם עודף.

סתיו שפיר: זה מה שאתה אומר לוועדה?

<דניאל סוצ'י: אני אומר שבמסגרת ועדת חריגים, הייתה בקשה ל-203 מיליון שקלים להרשאה להתחייב.

<דניאל סוצ'י: בפועל הם חייבו את הכסף יותר מאוחר מכפי שהם קיוו לחייב אותו ולכן המזומן בגין אותן הרשאות.

<דניאל סוצ'י: ההרשאה שניתנה, ניתנו 203 מיליון שקלים לבינוי מעונות יום.

<דניאל סוצ'י: הסכום השנה, לא בגין הרשאות קודמות, הסכום שהם העריכו שיצא היה גבוה יותר מכפי שיצא בפועל.

סתיו שפיר: הסכום היה 203 מיליון שקלים.

<דניאל סוצ'י: בהרשאה, בלי קשר להרשאות עבר שניתנו בוועדת טרכטנברג להרשאות קודמות.

סתיו שפיר: היו 203 שקלים שקיבלו בוועדת חריגים.

<דניאל סוצ'י: נכון.

<דניאל סוצ'י: זה גם קיים - - -

סתיו שפיר: והם ניצלו את כל הכסף.

<דניאל סוצ'י: הם לא ניצלו את הכסף.

<דניאל סוצ'י: הם התחייבו על הכסף.

סתיו שפיר: אבל הם התחייבו לגבי כל הכסף.

<דניאל סוצ'י: נכון.

סתיו שפיר: עכשיו אתה רוצה להוריד להם 121 מיליון שקלים.

<דניאל סוצ'י: אני לא מוריד להם.

סתיו שפיר: למרות שהם התחייבו.

<דניאל סוצ'י: אני לא מוריד להם שום דבר.

<דניאל סוצ'י: אני חוזר על המשפט.

<דניאל סוצ'י: לא פוגע להם בפעילות.

<דניאל סוצ'י: ההרשאה חויבה, המזומן יינתן בשנים הבאות כאשר הכסף יצא בפועל.

סתיו שפיר: אני לא יודעת מה זה לא פוגע בהם בפעילות.

סתיו שפיר: אני יודעת מפניות שהגיעו אלי שמאוד נפגעה להם הפעילות בשנה האחרונה.

סתיו שפיר: איך אתה לא פוגע להם בפעילות?

<דניאל סוצ'י: למי את יודעת שנפגעה הפעילות?

סתיו שפיר: לא קיבלו תקציבים.

<דניאל סוצ'י: מי?

<דניאל סוצ'י: בינוי מעונות יום?

<דניאל סוצ'י: אני לא מכיר דבר כזה.

סתיו שפיר: אתה העברת להם העברה בוועדת חריגים?

סתיו שפיר: תקצבת.

<דניאל סוצ'י: אני לא מוריד.

<דניאל סוצ'י: אני חוזר על ההפרדה בין בינוי, שאלה תקנות הרשאה, ההרשאה חויבה.

סתיו שפיר: זה סבסוד.

סתיו שפיר: זה לא בינוי.

סתיו שפיר: שהות במעונות יום.

<דניאל סוצ'י: יש את התכנית הכוללת, בתוכה יש בינוי מעונות יום.

סתיו שפיר: כל ה-121 מיליון שקלים זה הבינוי?

<דניאל סוצ'י: מרבית הסכום.

סתיו שפיר: והבינוי לא מתעכב.

<דניאל סוצ'י: מה זה לא מתעכב?

<דניאל סוצ'י: הבינוי תלוי ביצוע.

<דניאל סוצ'י: מתעכב בהשוואה למה?

סתיו שפיר: אמרת שהם כבר התחייבו.

<דניאל סוצ'י: התחייבו על כלל הסכום.

<דניאל סוצ'י: נכון.

סתיו שפיר: האם יש עכשיו מצב שהם לא יכולים לשלם?

<דניאל סוצ'י: לא.

סתיו שפיר: איך אין מצב כזה אם קיצצת להם?

<דניאל סוצ'י: כי אין מצב כזה.

סתיו שפיר: בעידוד תעסוקה, אותה תשובה?

<דניאל סוצ'י: אותה תשובה.

סתיו שפיר: לא היו פניות?

סתיו שפיר: הכול היה בסדר?

סתיו שפיר: יש להם את כל התקציב?

<דניאל סוצ'י: נכון.

סתיו שפיר: שום דבר לא נגרע מהם.

<דניאל סוצ'י: נכון.

סתיו שפיר: צר לי, אבל זה נשמע לי מאוד תמוה.

סתיו שפיר: הכשרה מקצועית למבוגרים, קיצוץ של שבעים מיליון שקלים.

משה גפני: אני רוצה תשובות על כל השאלות שנשאלו כאן לגבי משרד הכלכלה.

משה גפני: אני מבקש תשובות.

סתיו שפיר: הכשרת נוער, 38 מיליון שקלים.

משה גפני: תשובות.

משה גפני: בוודאי אני רוצה תשובה לגבי הכשרת נוער.

משה גפני: אני לא אצביע עכשיו.

<דניאל סוצ'י: אין בעיה.

<דניאל סוצ'י: אני עניתי.

<דניאל סוצ'י: לגבי סבסוד שהות ילדים, מדובר על תקנות.

משה גפני: לא, זה לא בסדר.

משה גפני: יש שם דברים שירדו.

סתיו שפיר: מינהל השירות הלאומי, על מה ירדו 38 מיליון שקלים?

משה גפני: אני רוצה תשובה על כל ההפחתה.

סתיו שפיר: הוא לא התייחס לשירות הלאומי.

סתיו שפיר: 38 מיליון שקלים של שירות לאומי, גם זה משהו שתכננתם לבנות והכול בסדר?

<אורי שיינר: התקציב של שירות לאומי בפניית עודפים שהגיעה אליכם לפני שבועיים, הועברו סדרי גודל של שישים מיליון שקלים עודפים.

<אורי שיינר: הוועדה העירה לגבי מקומות רבים בהם היו עודפים מחויבים גדולים והביאה לעבודה מקצועית מאוד רצופה יחד עם המשרדים כדי לנסות להקטין את שיעור העודפים המחויבים.

<אורי שיינר: כאן בעצם הכסף הזה הוא כסף שמחויב עבור תשלומים בחודשים הבאים.

משה גפני: אני רוצה תשובה מסודרת על כל ההפחתות האלה כולל על השירות הלאומי כי אנחנו לא מבינים.

סתיו שפיר: אבל שיגיד גם משהו על הכשרת הנדסאים כי זה מאוד מעניין.

סתיו שפיר: איך אתם מקצצים עכשיו מהכשרת הנדסאים?

<אורי שיינר: התקציב בשנת 2016 של השירות הלאומי יגדל בסדר גודל של 35 מיליון שקלים, בין היתר הרעיון היה שבמקום להעביר את העודפים, להסדיר את זה פעם אחת ולתמיד בבסיס התקציב.

סתיו שפיר: כבר העברתם את העודפים.

<אורי שיינר: אני מדבר על העודפים מ-2015 ל-2016 ולא מ-2014 ל-2015.

משה גפני: האמת היא שמה שהיא שואלת, זאת שאלה מאוד חשובה.

משה גפני: פעם ראשונה היא שואלת את השאלה הזאת.

משה גפני: אני רוצה תשובה מסודרת לפני ההצבעה.

סתיו שפיר: היה לנו ריב גדול כאן

סתיו שפיר: על תוספת לאחד המגזרים הכי מקופחים בחברה הישראלית של תשעה מיליון שקלים, למגזר הערבי, וגם כאן לא היו תשובות.

סתיו שפיר: עכשיו אתם מקצצים 66 מיליון שקלים באותו מגזר כאשר גם שירות לאומי נוגע למגזר הערבי.

<אורי שיינר: זה לא מקוצץ.

סתיו שפיר: כל זה בזמן שמדברים על תוספות.

סתיו שפיר: נורא קל לדבר על תוספות.

<אורי שיינר: לא מקוצץ.

סתיו שפיר: בטעות יש מינוס ליד הסכום אבל למעשה מדובר בתוספת.

סתיו שפיר: המינוס הוא טכני .

משה גפני: שאלה טובה.

משה גפני: פניות 183 עד 190.

משה גפני: מורידים 14 מיליון מפיתוח משרד ראש הממשלה?

משה גפני: זה כולל את המטוס?

<ניר אמסל: לא.

<ניר אמסל: אין קשר למטוס או למשהו אחר.

<ניר אמסל: הפנייה התקציבית הזאת מבקשת לעשות מספר שינויים בסעיף 04.

<ניר אמסל: הפנייה הזאת נוגעת למספר גופים ומשרדים ששותפים לסעיף הזה.

<ניר אמסל: בין היתר יש לנו את מינהלת תנופה שאנחנו צריכים להשלים תקציב מזומן בהתאם לביצועים בפועל.

<ניר אמסל: מינהלת תנופה בעצם משלמת תשלומים בהתאם לחוק ההתנתקות עבור פיצויים למפונים וזה גם מתקצב אותה בהרשאה להתחייב עבור התקשרויות להסכמי העתקה.

משה גפני: אתם מורידים 16.700 מיליון מגמלאות.

<ניר אמסל: אנחנו מעבירים 16.7 מיליון ממינהלת הגמלאות לנציבות שירות המדינה.

<ניר אמסל: זה מועבר לצורך יישום רפורמה בשירות המדינה.

עליזה לביא: מה זה הרפורמה בשירות המדינה?

<ניר אמסל: נמצאת כאן רויטל שהיא מנהלת התקציבים של נציבות שירות המדינה והיא תוכל אחר כך לפרט יותר אבל בגדול זאת בנייה של ההון האנושי בשירות המדינה, הדרכות של משרדים לצורך שיפור קליטה, הערכות עובדים.

משה גפני: מה זה סיוע לעסקים לשם אתם מעבירים 26 מיליון שקלים?

<ניר אמסל: מאיזה סעיף?

משה גפני: 040612.

<ניר אמסל: מינהלת תנופה.

משה גפני: מה זה הסיוע לעסקים?

<יאיר וולף: אגף התקציבים, מינהלת תנופה.

משה גפני: אתה במינהלת תנופה?

<יאיר וולף: עדיין, עד סוף השנה.

<יאיר וולף: לקראת סגירת תנופה אנחנו עושים מאמץ עילאי להגיע להסכמה עם מקסימום תביעות במסגרת התביעות שיש עדיין.

משה גפני: זה סיוע לעסקים.

<יאיר וולף: סיוע לעסקים.

משה גפני: עדיין יש?

סתיו שפיר: כמה יש ואיזה תביעות?

<יאיר וולף: תביעות ישנות.

סתיו שפיר: בסך הכול עברו עשר שנים.

סתיו שפיר: אף אחד לא ציפה שתצליחו לטפל בזה כל כך מהר.

משה גפני: המדינה כשה בעניין הזה.

סתיו שפיר: פשוט בושה שאין כדוגמתה.

סתיו שפיר: 400 משפחות בלי בית ולא מצליחים לטפל עשר שנים בתביעות של עסקים.

<יאיר וולף: עדיין ישנם נושאים בהם אנחנו מטפלים.

<יאיר וולף: נושאים מורכבים כמו בזק, אגד, פלאפון, סלקום.

סתיו שפיר: תסביר לי איך אתם עדיין מטפלים בזה ואיך זה לא הסתיים.

<יאיר וולף: עד עכשיו טיפלו בעיקר בעסקים הקטנים, קרי, אותם עסקים של בעלי המשפחות.

<יאיר וולף: ברגע שהסתיימו רוב התביעות או כמעט כל התביעות הפרטיות של העסקים הפרטיים והחקלאים הפרטיים, עברו לטפל בתביעות הגדולות שהן התביעות שנמצאות בבית משפט.

<יאיר וולף: בית משפט החזיר אותן חזרה לוועדה המיוחדת.

סתיו שפיר: כמה שנים בבית משפט?

<יאיר וולף: אני לא אחראי על בתי המשפט.

סתיו שפיר: כשאתם התחלתם לטפל בדבר הזה עוד עם סלע, מה היה התכנון?

סתיו שפיר: בתוך כמה זמן אתם ציפיתם להשיב לכל הפניות?

<יאיר וולף: מדינת ישראל מטפלת בזה במשך עשר שנים ברציפות ללא הפסקה.

סתיו שפיר: וללא הצלחה.

<יאיר וולף: לא יודע אם ללא הצלחה.

<יאיר וולף: ברוך השם הצלחנו.

<יאיר וולף: לא נשארו הרבה תיקים ואנחנו נמשיך לטפל בהם.

<יאיר וולף: את ימית לקח שלושים שנים לסיים ואת גוש קטיף לקח בינתיים עשר שנים.

<יאיר וולף: להערכתי עוד כשנה וחצי יסיימו את הכול.

סתיו שפיר: כמה נשארו?

<יאיר וולף: בביצועים לעסקים בתיקים, מספר תיקים.

<יאיר וולף: אין לי כאן את הנתון של מספר התיקים המדויק.

<יאיר וולף: כ-300 תיקים נשארו בפרטיים.

סתיו שפיר: 300 תיקים של עסקים?

<יאיר וולף: שחזרו מבתי משפט ועכשיו ממשיכים לטפל בהם.

סתיו שפיר: מתוך כמה תיקים?

<יאיר וולף: מתוך עשרים ומשהו אלף.

סתיו שפיר: 300 תיקים במשך עשר שנים לא מסתיים הטיפול בהם.

<יאיר וולף: חזרו מבתי משפט.

סתיו שפיר: מה הסכום הכולל?

<יאיר וולף: זה תלוי.

<יאיר וולף: זה עניין של בתי המשפט.

<יאיר וולף: צריך להבין את הנוהל.

<יאיר וולף: ברגע שאדם קיבל תשובה שלילית, הוא הולך לבית משפט.

סתיו שפיר: אני מכירה את הנוהל היטב.

סתיו שפיר: מה הסכום הכולל?

<יאיר וולף: בית המשפט מחזיר את זה לוועדה והוועדה ממשיכה לדון.

סתיו שפיר: מה הסכום הכולל של הבקשות?

<יאיר וולף: נכון להיום, סך כל הבקשות שנמצאות פתוחות הוא כשמונה וחצי מיליון שקלים בתחום הפיצויים.

סתיו שפיר: ה-12 מיליארד שהועברו למינהלת סלע ותנופה בעקבות ההתנתקות כוללים את התביעות של העסקים?

<יאיר וולף: לא הועברו 12 מיליארד שקלים.

סתיו שפיר: זה כתוב במחשב באתר של החשבת.

<יאיר וולף: בתקציב יש 12 מיליארד, בביצוע יש שמונה וחצי מיליארד.

<יאיר וולף: זה קודם כל בשביל הנתון.

<יאיר וולף: אם תחשיבי את הביטחון שהוא 2.5 מיליארד שקלים לטובת הפינוי, אז את מגדילה את הנתון.

סתיו שפיר: זה לא קשור לפינוי, ה-12 מיליארד.

סתיו שפיר: לא בנתונים של החשבת הכללית.

<יאיר וולף: מינהלת תנופה בשנת 2006 העבירה כהשתתפות למשרד הביטחון 2.5 מיליארד שקלים עבור אותו נושא.

סתיו שפיר: לא כחלק מה-12 מיליארד.

<יאיר וולף: כן כחלק מה-12 מיליארד.

<יאיר וולף: זה היה רק תקציבי ולא ביצועי.

סתיו שפיר: זה לגבי 2.5 מיליארד.

סתיו שפיר: איפה עוד מיליארד וחצי?

<יאיר וולף: שני המשרדים האחרים לטובת פיתוח.

<יאיר וולף: אמרתי שהמספר התקציבי הוא 12 מיליארד, ואני לא מתנצל על כך.

<יאיר וולף: 12 מיליארד שקלים.

סתיו שפיר: 12 מיליארד שקלים הועברו ועדיין יש 400 משפחות בלי בית קבוע.

<יאיר וולף: יש 136 משפחות.

סתיו שפיר: אתה אמרת את המספר בוועדה לפני שבוע.

<ניר אמסל: יש 136 משפחות שלא התחילו בנייה ויש 151 משפחות בשלבי בנייה.

סתיו שפיר: אנחנו מדברים על 400 משפחות שעד לרגע זה, אחרי עשר שנים וחצי אחרי ההתנתקות, עוד אין להן בית קבוע.

סתיו שפיר: אנחנו מדברים על 300 עסקים בעלות - - -

משה גפני: סתיו, תעזבי את זה.

סתיו שפיר: שעדיין לא קיבלו פיצוי.

<יאיר וולף: נכון.

סתיו שפיר: כישלון שאין כדוגמתו.

משה גפני: רגע, אני רוצה לעזור לך.

משה גפני: גם אני רוצה לדעת.

עליזה לביא: לאן הלך הכסף?

משה גפני: אני מבקש תשובה בכתב לוועדה.

משה גפני: אנחנו רוצים לדעת.

משה גפני: אני כיושב ראש ועדת הכספים בקדנציה הקודמת שלי העברתי המון כסף ועשיתי את זה במהירות.

משה גפני: העברתי חקיקה בעניין.

משה גפני: עשיתי את כל הדברים האלה.

משה גפני: אני לא ציפיתי שעד היום לא נפתר הכול.

משה גפני: אני רוצה להיכנס לעניין הזה ואני מבקש לקבל תשובות בכתב כדי שנוכל להעביר גם לחברי הוועדה וגם בשבילי.

משה גפני: אני מבקש לקבל תוצאה כללית של העניין, היכן אנחנו עומדים היום, גם בעניין הזה של הדיור וגם בעניין של התעסוקה.

משה גפני: בכל הדברים האלה, היכן אנחנו עומדים.

סתיו שפיר: אתם גם זומנתם לדיון בוועדה שלי לגבי ההתנהלות שלכם ואני אשמח שהתשובה הזאת לגפני תגיע לפני הדיון.

עליזה לביא: אם זה מבחן התוצאה, לאן הלך הכסף?

עליזה לביא: אתה יודע בדיוק כמה כסף עבר.

סתיו שפיר: אני אגיד לך בדיוק להיכן הוא הלך.

<יאיר וולף: בפעם הקודמת ביקשת והעברנו את הנתונים למחרת.

משה גפני: לגבי המשפחות והכול?

<ישראל מלאכי: למחרת היום העברנו את כל מה שביקשת.

<יאיר וולף: אם צריך נתונים נוספים, נעביר.

משה גפני: בסדר.

סתיו שפיר: זאת לא פעם ראשונה שאני מבקשת נתונים ולא קיבלתי מכם תשובה אחת.

<ישראל מלאכי: סליחה, יש כאן תקלה.

<ישראל מלאכי: למחרת היום העברתי.

סתיו שפיר: הטבלה הזאת שביקשת, לא היו בה נתונים.

סתיו שפיר: זה לא מה שביקשנו.

<טמיר כהן: את קיבלת את התשובות.

<טמיר כהן: את מודה שקיבלת את התשובות.

סתיו שפיר: קיבלתי טבלה שלא משקפת שום דבר מהבקשות שלי.

<טמיר כהן: הוא שלח, אנחנו קיבלנו ואתם קיבלתם.

משה גפני: אנחנו נבדוק את התשובות שהגיעו.

משה גפני: אין לנו טענות וזה בסדר גמור.

משה גפני: יש לי טענות אחרות אבל הן לא קשורות לעניין הזה.

משה גפני: אנחנו נבדוק.

משה גפני: יכול להיות שהתשובות הללו לא מספקות ואז מזכירות הוועדה תחזור אליכם ונגיד לכם מה ההשלמות אותן אנחנו רוצים.

משה גפני: תודה רבה.

סתיו שפיר: אתה יכול להעביר לנו את המסמכים מהם אתה קורא?

משה גפני: סתיו, אין לי כבר זמן לעניין הזה.

משה גפני: בסדר, שיעבירו.

סתיו שפיר: למה אין זמן?

סתיו שפיר: אין כאן אף אחד.

משה גפני: אני יודע על מה הוא מסתכל?

משה גפני: אולי הוא מסתכל בעיתון?

משה גפני: גברת רויטל.

<רויטל ויצמן: מנהלת אגף מערכות מידע ותקציב.

משה גפני: לגבי הרפורמה.

<רויטל ויצמן: מדובר ברפורמה מהפכנית בניהול ההון האנושי בשירות המדינה.

<רויטל ויצמן: הפרויקטים העיקריים הם הערכת עובדים דיפרנציאלית כאשר ההדרכה היא לעשרים אלף עובדים.

<רויטל ויצמן: הייתה הטמעה מאוד מסיבית בכל המשרדים איך לעשות את התהליך הזה.

<רויטל ויצמן: אנחנו מדברים על פיתוח מערכות מידע תומכות כחלק מזה וזה בתוך מרכב"ה.

<רויטל ויצמן: מדברים על תכנון רב שנתי, מעגל תכנון לניהול הון אנושי.

<רויטל ויצמן: מדובר על הקמת מדרשה לניהול מנהלים.

<רויטל ויצמן: רפורמה של שינוי כל ניהול ההון האנושי כדי להעלות את האיכות לרמה שלא הייתה קודם לכן במשרדי הממשלה.

משה גפני: תודה רבה.

משה גפני: פניות 204 ו-205.

משה גפני: מי מציג את הפנייה האחרונה מספר 207?

<ניר אמסל: פניות 204 ו-205 אני אציג והרפרנט שצריך להציג את פנייה מספר 207, ביטוח לאומי, לא נמצא כאן כרגע.

משה גפני: פנייה 207 תהיה בשבוע הבא בעזרת השם.

<ניר אמסל: פניות 204 ו-205.

<ניר אמסל: כמו שבשבוע שעבר עשינו העברות עודפים וכמו שהסברנו, העודפים בהתאם לחוק מועברים לסעיף בו הם נוצרו.

<ניר אמסל: סעיף 32 ממנו מועבר הכסף עכשיו בעצם נסגר והפעילות שלו עברה לסעיף תקציבי 34.

<ניר אמסל: לכן אנחנו צריכים להעביר את העודפים שעברו לסעיף 32 לסעיף 34.

<ניר אמסל: זאת פנייה שהיא בעיקרה טכנית.

<ניר אמסל: זה נושא של עודפים שכבר אושרו בוועדה והם צריכים לעבור לסעיף בו נמצאת הפעילות.

משה גפני: יש מישהו שיסביר את 207?

משה גפני: אין.

משה גפני: היא תעבור לשבוע הבא בעזרת השם.

משה גפני: תודה רבה.

משה גפני: הישיבה נעולה.